Ινφογνώμων Πολιτικά: 2008\nΑναρτήθηκε από Διαχειριστής στις 7:28 μ.μ. 2 σχόλια:\nΛάβαμε από τον κ. Σωτήριο Μπουζάρα το παρακάτω ηλεκτρονικό μήνυμα, με απαράδεκτους αφορισμούς που δεν μας αφορούν. Παρόλα αυτά, για να μην κατηγορηθούμε ότι μεροληπτούμε, μετά τη δική μας θέση που παραθέσαμε στην προηγούμενη ανάρτηση, δίνουμε βήμα και στην άλλη άποψη.\nΑπό την ανακοίνωση του κέντρου ...Simon Wiesenthal, που μας έστειλε ο κ. Μπουζάρας, αφαιρέσαμε το τμήμα εκείνο που καλούσε τους αναγνώστες να βοηθήσουν το έργο του ιδρύματος και είναι άσχετο με το θέμα μας.\nΩς γνωστόν, για όλα τα κακά του κόσμου φταίνε οι Εβραίοι (και το ΠΑΣΟΚ) αλλά ας δούμε και την άλλη άποψη. Είναι από ένα newsletter του κέντρου Simon\nAs I write this, there are well orchestrated worldwide protests blaming Israel for the events in Gaza.\nBut you and I know the truth: That Israel has launched this operation after seven months of daily rocket attacks endangering 500 thousand citizens.\nIsrael is finally doing what every country would do.\nAs for civilian casualties, the world knows that Israel is not at war with civilians. It is not Israel that deliberately places rocket launchers adjacent to schools, in mosques, and near shopping centers. It is terrorist Hamas and its culture of death that has such little regard for human life.\nThis is the message that I have been delivering in numerous media interviews and editorials.\nThank you for your continued support of the Simon Wiesenthal Center.\nΔεν με ενδιαφέρει προσωπικά να πάρω το μέρος κανενός από τους δύο ταραξίες, απλά και οι δύο να κάτσουν στ' αυγά τους και να αφήσουν ήσυχη την ανθρωπότητα. Δε μπορεί ο ένας να είναι μονίμως καλός και ο άλλος μονίμως κακός. Κι εγώ αν έτρωγα καθημερινά μερικές ρουκέτες στο κεφάλι τα ίδια με το Ισραήλ θα έκανα και χειρότερα.\nΑναρτήθηκε από Διαχειριστής στις 5:48 μ.μ. 3 σχόλια:\nΑναρτήθηκε από Διαχειριστής στις 9:53 π.μ. 6 σχόλια:\nOι αλεβίτες κατά κοινή ομολογία αποτελούν το πιο προοδευτικό κομμάτι της τουρκικής κοινωνίας\nΟ Μπαλκίζ συγκεκριμένα είπε:\n"Η νηστεία Muharrem αρχίζει στις 29 Δεκεμβρίου. Καλούμε την κρατική τηλεόραση TRT να εκγαταλείψει την τακτική της φίμωσης των αλεβιτών και να μεταδίδει για μια ώρα, όλο το 12ήμερο της νηστείας, τις αλεβιτικές τελετές Muharrem, για να μάθει η τουρκική κοινή γνώμη και τη δική μας πίστη. Επαναλαμβάνουμε το αίτημά μας και αναμένουμε θετική ανταπόκριση από τους αρμοδίους. Αυτό αποτελεί δικαίωμά μας, αφού είμαστε ισότιμοι πολίτες με τους σουννίτες".\nΑναρτήθηκε από Διαχειριστής στις 4:47 μ.μ. Δεν υπάρχουν σχόλια:\nΑναρτήθηκε από Διαχειριστής στις 2:19 μ.μ. 8 σχόλια:\nΑναρτήθηκε από Διαχειριστής στις 2:16 μ.μ. 9 σχόλια:\nΓιονάταν Σαπίρα: Ο αντιρρησίας Ισραηλινός πιλότος χαρακτηρίζει την επίθεση στη Γάζα "έγκλημα πολέμου"\n«Θέλω να κραυγάσω απεγνωσμένα προς τους Ισραηλινούς στρατιώτες να μην ξεχνούν από πού προέρχονται, και τι συνέβη στους προγόνους τους, λόγω πολύ υπάκουων στρατιωτών», δηλώνει στην «Ε» από το Τελ Αβίβ ο Γιονάταν Σαπίρα, επικεφαλής της οργάνωσης «Μαχητές για την Ειρήνη», που αποτελείται από στρατεύσιμους που αρνούνται να συμμετάσχουν στις επιχειρήσεις του ισραηλινού στρατού σε παλαιστινιακά εδάφη.\nΩς πρώην πιλότος...ελικοπτέρων Απάτσι, με γνώσεις σχετικές με τη λειτουργία της ισραηλινής αεροπορίας, ο κ. Σαπίρα υπογραμμίζει ότι η ισραηλινή επίθεση «είναι έγκλημα πολέμου. Οι άνθρωποι που διαπράττουν τις επιθέσεις, πρέπει να λογοδοτήσουν σε διεθνές δικαστήριο». Παράλληλα, τονίζει ότι «οι εβραϊκές κοινότητες ανά τον κόσμο πρέπει να αποφασίσουν αμέσως τώρα εάν συντάσσονται με την εγκληματική ισραηλινή κυβέρνηση ή με την ανθρωπότητα», φοβούμενος ότι σύντομα και αυτές θα γίνουν μέρος του κύκλου βίας που υπάρχει στη Μ. Ανατολή. Ενός κύκλου, για την ύπαρξη του οποίου ευθύνονται και «η σιωπή της Ε.Ε. και των ΗΠΑ που ωθούν τους Παλαιστινίους να πιστέψουν ότι όλοι είναι το ίδιο και να καταφεύγουν στα όπλα».\nAναδημοσίευση από το ιστολόγιο: Άς μιλήσουμε επιτέλους\nΑναρτήθηκε από Διαχειριστής στις 1:25 μ.μ. 6 σχόλια:\nΕντείνουν τις προκλήσεις τους οι Τούρκοι στο Αιγαίο με απειλές αναχαιτίσεων ελληνικών στρατιωτικών ελικοπτέρων που προσεγγίζουν ακριτικά νησιά, και πτήσεις μαχητικών στο πεδίο βολής Ανδρου.\nΠαραμονές Χριστουγέννων δύο σχηματισμοί τουρκικών μαχητικών, αποτελούμενοι από συνολικά 13 αεροσκάφη, εκ των οποίων τα έξι ήταν οπλισμένα, πραγματοποίησαν δύο παραβάσεις και 10 παραβιάσεις στο βόρειο και κεντρικό Αιγαίο. Η τουρκική προκλητικότητα αναγνωρίστηκε και αναχαιτίστηκε, άμεσα και...αποτελεσματικά, από την Πολεμική μας Αεροπορία, χωρίς να σημειωθεί εμπλοκή.\nΕξάλλου, όπως γράφει η εφημερίδα «Ελεύθερος Τύπος», ελικόπτερο του στρατού, καθώς πετούσε κοντά στο Φαρμακονήσι, κλήθηκε από τουρκικά ραντάρ να αποχωρήσει από την περιοχή γιατί, όπως είπαν, πετούσε σε τουρκικό εναέριο χώρο. Σύμφωνα με την ίδια πηγή, ανάλογο περιστατικό είχε σημειωθεί και στις Οινούσσες, όπου ελληνικό ελικόπτερο απειλήθηκε με αναχαίτιση.\nΤην ίδια ώρα οι τουρκικές προκλήσεις εντείνονται επικίνδυνα και με τις πτήσεις μαχητικών στο πεδίο βολής Άνδρου. Σύμφωνα με την εφημερίδα «Τα Νέα», χθες το μεσημέρι -περίπου δύο εβδομάδες μετά την εισβολή δύο τουρκικών F-16 στο πεδίο βολής Άνδρου την ώρα που εκτελούσαν ασκήσεις πυρών 16 ελληνικά πολεμικά πλοία- σημειώθηκε διπλή διέλευση τουρκικών αεροσκαφών μέσα και στα όρια του πεδίου βολής, η οποία τελικά κατέληξε σε υπέρπτηση τεσσάρων F-16 πάνω από το Αγαθονήσι σε πολύ χαμηλό ύψος.\nΑρχικά, διευκρινίζεται στο σχετικό δημοσίευμα, τέσσερα αεροσκάφη διέσχισαν στο μέσον το πεδίο και μετά ένα F-16 πέταξε κατά μήκος του ανατολικού ορίου.\nΧθες στο FΙR Αθηνών εισήλθαν συνολικά 16 τουρκικά F16, εκ των οποίων οπλισμένα, σε δύο σχηματισμούς, παραβιάζοντας δέκα φορές τον εθνικό εναέριο χώρο νοτιοδυτικά των Ψαρών, ενώ έγινε και μία εμπλοκή με ελληνικά μαχητικά.\nΑναρτήθηκε από Διαχειριστής στις 12:56 μ.μ. 7 σχόλια:\nTo Σεπτέμβριο του 2009 προγραμματίζουν, σύμφωνα με αξιόπιστες πληροφορίες, να επαναφέρουν σε δημοψήφισμα στην Κύπρο μια μορφή του σχεδίου Ανάν το Λονδίνο, η Ουάσιγκτον και οι πάμπολλοι φίλοι τους στους ιθύνοντες κύκλους Αθηνών και Λευκωσίας. Η επιδίωξη είναι να ανοίξει πανηγυρικά ο δρόμος της Τουρκίας προς την ΕΕ στη συνάντηση κορυφής της Ενωσης, το Δεκέμβριο 2009. Αν άλλωστε υπερψηφισθεί ένα νέο σχέδιο Ανάν ή Μπανάν, που θα παρουσιασθεί δήθεν ως...σχέδιο Χριστόφια-Ταλάτ, η Τουρκία θα αποκτήσει «από το παράθυρο», μέσω δηλαδή της θεσμικής επιρροής που θα έχει στο «κυπριακό» μόρφωμα που θα προκύψει, πολλά από τα δικαιώματα του πλήρους μέλους της ΕΕ και καμιά από τις υποχρεώσεις του. Οπως επίσης και σημαντικούς μοχλούς πίεσης επί των Βρυξελλών.\nΑν επιβληθεί μια τέτοια ρύθμιση στην Κύπρο, όχι μόνο οι Ελληνοκύπριοι αλλά και η ίδια η Ελλάδα θα καταστούν εσαεί όμηροι της «καλής θέλησης» Ουάσιγκτον, Αγκυρας και Λονδίνου (αλλά και της ανύπαρκτης σταθερότητας του βαθιά κλυδωνιζόμενου μεταψυχροπολεμικού διεθνούς «συστήματος»), προκειμένου να μην «ανατιναχθεί» μέσα στο αίμα η επιχειρούμενη ρύθμιση. Γιατί η ουσία της ρύθμισης Ανάν και των παραπλήσιων, των μόνων δηλαδή που βρίσκονται πραγματικά στο τραπέζι των διαπραγματεύσεων της Λευκωσίας, είναι η κατάργηση του υφισταμένου σήμερα (παρά τις υποθήκες, τον εδαφικό ακρωτηριασμό και τις απειλές) αναγνωρισμένου, ανεξάρτητου, κυρίαρχου και δημοκρατικού κυπριακού κράτους.\nΚανένα κράτος δεν συνιστά «απόλυτη» εγγύηση ασφάλειας ή ευημερίας για τους πολίτες του -στις σημερινές όμως (και ήδη ταχέως επιδεινούμενες) διεθνείς συνθήκες και σε αυτή την περιοχή της Ανατολικής Μεσογείου, η κατάργηση της κρατικής προστασίας μιας εθνικής ομάδας είναι συνταγή για καταστροφή και ανοιχτή πρόσκληση για κάθε επιβουλευόμενο- και δόξα τω Θεώ, η κολοσσιαία γεωπολιτική (αν όχι και γεωοικονομική) σημασία του «οικοπέδου» Κύπρος, του εξασφάλισε άπειρους επιβουλευομένους στο διάβα της Ιστορίας του. Μια ρύθμιση που καταλύει την κυριαρχία των Ελληνοκυπρίων ακόμη και στις ελεύθερες σήμερα περιοχές, αυτό ακριβώς που προβλέπουν τα συζητούμενα σχέδια, είναι συνταγή για τη μακροχρόνια τουρκοποίηση της Κύπρου, όπως συνέβη με τους Ελληνες της Ίμβρου και της Τενέδου, παρά την προστασία που υποτίθεται ότι τους προσέφερε η συνθήκη της Λωζάνης. Μια τέτοια «τουρκοποίηση» δεν θα επιχειρηθεί επειδή οι Τούρκοι είναι «βάρβαροι», αλλά γιατί θα την επιβάλλει αφεύκτως στην Τουρκία η ίδια η επιδίωξη ελέγχου του νησιού και θα την επιτρέψει ένα σχέδιο τύπου Ανάν.\nΔεν ζούμε στην περίοδο της Οθωμανικής Αυτοκρατορίας, όταν ο σουλτάνος μπορούσε να σεβασθεί ορισμένα δικαιώματα εθνικών ή θρησκευτικών ομάδων, που ούτε αυτός, ούτε οι ίδιες σκεπτόντουσαν ποτέ ότι θα μπορούσαν να ξεσηκωθούν ζητώντας δικό τους κράτος. Τότε, η μη διεκδίκηση της ελευθερίας ήταν όντως τρόπος επιβίωσης για τους ραγιάδες, σήμερα όμως είναι τρόπος καταστροφής (και αυτός είναι ένας παράγοντας που μπορεί να καταστρέψει μια εθνική ομάδα, στο συλλογικό υποσυνείδητο της οποίας κυριαρχεί πολύ περισσότερο η μακραίωνη περίοδος της αναγκαστικής δουλείας και την οποία έχουν προσπαθήσει συστηματικά να ενοχοποιήσουν γιατί «σήκωσε κεφάλι», γιατί διεκδίκησε την ελευθερία της).\nΟ μόνος μακροχρόνια ασφαλής τρόπος ελέγχου της Κύπρου από την Τουρκία, στις σημερινές επαναλαμβάνουμε και όχι τις προ 300 ετών συνθήκες, είναι η δραστική μεταβολή της δημογραφίας της, γιατί όσο η συντριπτική πλειοψηφία του πληθυσμού της είναι Ελληνες, πάντα θα μπορούν να διεκδικήσουν τα δικαιώματά τους. Και επειδή η Κύπρος δεν είναι Ίμβρος ή Τένεδος, η προσπάθεια αλλαγής της δημογραφίας και η προσπάθεια να εκμεταλλευθούν οι δύο πλευρές τις όποιες ασάφειες της ρύθμισης, θα οδηγήσει πιθανότατα από μείζονες εθνοτικές συρράξεις και θα απειλήσει σοβαρά την ειρήνη μεταξύ Ελλάδας και Τουρκίας (όλοι οι πόλεμοι στην Ευρώπη, μετά το 1945, προέκυψαν σε ζώνες «θολής», «αμφισβητούμενης» κυριαρχίας).\nΑυτό συνέβη άλλωστε στο παρελθόν, στην ίδια την Κύπρο, ως αποτέλεσμα των κακών συνθηκών του 1960, αλλά επίσης και σε όλη τη Μέση Ανατολή ή στην Ινδία, όπου δηλαδή οι Βρετανοί ανακατεύτηκαν σε θέματα κρατών και συνόρων (όπως συνέβη και με τη Γιουγκοσλαβία, όπου δεν προκάλεσαν τους πολέμους οι «τρελλοί», «εγκληματίες» εθνικιστές, αλλά ήταν η εξωτερική επέμβαση, με την αναγνώριση των δημοκρατιών, τη διάλυση του κράτους και την επαναχάραξη των συνόρων, που έκανε αναγκαίους και επίκαιρους τους «τρελούς» και τους «εγκληματίες»). Δεν πρέπει εξάλλου να ξεχνάμε ότι η ελληνική και ακόμα περισσότερο η κυπριακή κοινωνία, εύκολα στην Ιστορία τους μετασχηματίζουν τις εξωτερικές πιέσεις σε εσωτερικές και συχνά βίαιες και αιματηρές συγκρούσεις.\nΣτην Κύπρο, μόνο η τραγωδία του 1974, αλλά και η ύπαρξη συγκεκριμένου και καθορισμένου κρατικού πλαισίου τα τελευταία 35 χρόνια, επέτρεψε μια ειρηνική πολιτική ζωή. Αν το πλαίσιο αυτό απειληθεί με οποιονδήποτε τρόπο, δεν μπορούμε να ξέρουμε αν δεν θα γυρίσουμε και στις τόσο συνήθεις στην ιστορία μας, αδελφοκτόνες συγκρούσεις.\nΓενικότερα μιλώντας, η εκρηκτική κατάσταση στη Μέση Ανατολή, ο κλονισμός του παγκόσμιου οικονομικού συστήματος, οι αμφιβολίες για το μέλλον της ΕΕ, καθιστούν σε αυτή την περίοδο ακραίο τυχοδιωκτισμό την εγκατάλειψη των στέρεων, διεθνώς και ιστορικά δοκιμασμένων αρχών κρατικής κυριαρχίας, προς όφελος παράξενων, «ανατολίτικων» και μετα-αποικιακών ρυθμίσεων που δεν εφαρμόζονται πουθενά στον κόσμο, πλην ίσως της Βοσνίας και του Κοσόβου. Αλλά σε αυτό το δρόμο μοιάζει να μπαίνει ευθύς εξαρχής ο Δημήτρης Χριστόφιας, όταν δέχεται π.χ. εκ περιτροπής προεδρία ή η πλειοψηφία των πολιτικών κομμάτων της Κύπρου όταν δέχονται την εξωφρενική και μοναδική παγκοσμίως θέση κράτους χωρίς στρατό, χωρίς μέσο για την άσκηση του δικαιώματος της αυτοάμυνας και της ίδιας της κυριαρχίας.\nΗ ίδια η ζωή οδηγεί τον Δημήτρη Χριστόφια μπροστά στο εξής δίλημμα: Να υπερβεί τις αδυναμίες που οδήγησαν την ηγεσία του ΑΚΕΛ να συγκρουσθεί με το λαϊκό ένστικτο το 1931, το 1955, το 2004, έστω κι εάν διόρθωσε εκ των υστέρων τα λάθη της, καθιστώντας το κόμμα του ηγεμονική εθνική και κοινοτική δύναμη (αλλά πρέπει εγκαίρως να ετοιμάσει το σχέδιο Β), ή να ακολουθήσει το δρόμο τόσων και τόσων συντρόφων του της ανατολικής Ευρώπης και όχι μόνο, συμβιβαζόμενος με τα ιμπεριαλιστικά σχέδια και οδηγώντας το κόμμα του στην καταστροφή, υπό τον παραπλανητικό τίτλο «λύση του Κυπριακού για να αποφύγουμε τη διχοτόμηση» και τελικό αποτέλεσμα και κατάλυση του κράτους και διχοτόμηση.\nΑναρτήθηκε από Διαχειριστής στις 12:24 μ.μ. 1 σχόλιο:\nΣταματήστε τον θάνατο...\nΜε οξύτατους τόνους καταδικάζει ο Πρόεδρος της Δημοκρατικής Αναγέννησης κ. Στέλιος Παπαθεμελής, τους «κακουργηματικούς» όπως τους χαρακτηρίζει βομβαρδισμούς των αμάχων...Παλαιστινίων από τους Ισραηλινούς.\nΕτικέτες Ισραήλ, Μέση Ανατολή, Πρόσωπα\nΑναρτήθηκε από Διαχειριστής στις 7:58 μ.μ. 3 σχόλια:\nΟι πολυετείς και πολυαίμακτοι αγώνες των Κούρδων, με τις εκπομπές τηλεοπτικών προγραμμάτων στην κουρδική γλώσσα, αρχίζουν να φέρνουν τα πρώτα πολιτικά αποτελέσματα.\nΜια κοσμογονική αλλαγή συντελείται στις μέρες μας στην Τουρκία, αφού το τουρκικό κράτος, μπροστά στην πίεση που ασκεί το κουρδικό εθνικοαπελευθερωτικό κίνημα, υπαναχωρεί και υποχωρεί άτακτα από τη θέση "όλοι όσοι ζουν στα όρια της τουρκικής επικράτειας είναι Τούρκοι" και από το δόγμα "δεν υπάρχουν Κούρδοι", και προχωρεί στην εκπομπή τηλεοπτικών προγραμμάτων στην στην κουρδική γλώσσα...από το κρατικό κανάλι TRT6.\nΤο ζήτημα είναι ότι με την κίνηση αυτή, θα έλεγε κανείς ότι ανοίγουν οι "ασκοί του Αιόλου" στην Τουρκία, αφού και οι αλεβίτες ήδη έχουν ζητήσει δική τους τηλεοπτική εκπομπή από τα κρατικά κανάλια, ενώ συνεχίζουν ανάλογ αιτήματα και από τους Λαζούς, τους Αρμενόφωνους και Ελληνόφωνους μουσουλμάνους του Πόντου κλπ.\nΠάντως, η κίνηση αυτή του τουρκικού κράτους, που εξ αντικειμένου μπορεί να θεωρηθεί ως κίνηση εκδημοκρατισμού, σηματοδοτεί στην ουσία τη χρεωκοπία της πολιτικής αφομοίωσης που ακολουθούσε το τουρκικό κράτος από το 1923, που οφείλεται στους μακρόχρονους αγώνες των Κούρδων και αποτελεί σίγουρα μια μεγάλη πολιτική νίκη του κουρδικού λαού.\nΝα σημειωθεί ότι η στρατηγική του κουρδικού εθνικοαπελευθερωτικού κινήματος στηρίζεται στο δόγμα: Πολιτιστική αυτονομία, πολιτική αυτονομία, ομοσπονδία, εθνική ανεξαρτησία.\nΜε βάση τα παραπάνω μπορούμε να πούμε ότι ο πρώτος στόχος επετεύχθη.\nH πολιτική των εκπομπών στην κουρδική γλώσσα\nΗ κρατική τηλεόραση TRT άρχισε τις δοκιμαστικές εκπομπές στα κουρδικά. Από την 1η Ιανουαρίου θα αρχίσει να εκπέμπει επί 24ώρου βάσεως.\nΔεν υπάρχει καμία αμφβολία ότι η εκπομπή στην κουρδική γλώσσα επί 24ώρου βάσεως από το κρατικό κανάλι TRT6 είναι πολιτική του κράτους. Θα πρέπει να σημειώσουμε ότι η κουρδική τηλεόραση είναι μια απόφαση σταθμός στην πολιτική του τουρκικού κράτους.\nΗ απόφαση του κράτους να εκπέμπει επί 24ώρου βάσεως στην κουρδική γλώσσα από κρατικό τηλεοπτικό κανάλι, ένα κράτος που τη δεκαετία του 1980 έλεγε επίσημα ότι "δεν υπάρχουν Κούρδοι" και είχε απαγορεύσει την κουρδική γλώσσα, δείχνει ότι υπάρχει μια πολύ σοβαρή αλλαγή στην πολιτική του κράτους στο Κουρδικό.\nΘα μπορούσαμε να συνοψίσουμε την πολιτική του κράτους στο Κουρδικό στα εξής:\nΠολιτική με στόχο την πηγή των προβλημάτων\n1. Η εκπομπή στα κουρδικά από την TRT έχει σχέση πρωτα απ' όλα με την πηγή της τρομοκρατίας. Η δήλωση του αρχηγού ΓΕΕΘΑ, που την επαναλαμβάνει με κάθε ευκαιρία, ότι "η συμμετοχή και η στρατολόγηση νέων στο ΡΚΚ συνεχίζεται, γι' αυτό πρέπει να ληφθούν μέτρα που θα εξαλείψουν τις αιτίες του φαινομένου" είναι σημαντική. Εν όσω συνεχίζεται ο αγώνας εναντίον των ενόπλων τρομοκρατών, είναι φανερό ότι ανάμεσα στα οικονομικά, κοινωνικά και πολιτισμικά μέτρα που θα λαμβανόταν ταυτόχρονα, ήταν και η εκπομπές στην κουρδική γλώσσα. Οι εκπομές της TRT είναι προϊόν αυτής της πολιτικής. Στόχος είναι η συμβολή στην προσπάθεια να εκλείψει το περιβάλλον και οι συνθήκες που διευκολύνουν τη συμμετοχή νέων στο ΡΚΚ και η εξουδετέρωση ενός κοινού επιχειρήματος του PKK-DTP που αφορούσε την περιορισμένη χρήση και εκπομπή στην κουρδική γλώσσα.\n2. Η εκπομπή μέσω της TRT στα κουρδικά είναι σύμφωνη με την προσέγγιση σύμφωνα με την οποία οι πολιτισμικές διαφορές μπορούν να συνεχίσουν να υπάρχουν και να ενισχυθούν, υπό την προϋπόθεση ότι δεν θα πληγεί η ενότητα του τουρκικού κράτους και θα έχουν το χαρακτήρα "του ατομικού δικαιώματος στον τομέα του πολιτισμού", χωρίς να είναι δυνατόν να εκληφθεί το δικαίωμα αυτό ως συλλογικό δικαίωμα στον τομέα της πολιτικής.\nΤο μονοπώλιο των εκπομπών του PKK\n3. Το PKK εδώ και χρόνια εκπέμπει στα κουρδικά μέσω διαφόρων δορυφορικών τηλεοπτικών και ραδιοφωνικών καναλιών. Εκμεταλλευόμενο τη σχετική απαγόρευση που ίσχυε στην Τουρκία, έκανε εκπομπές στα κουρδικά και μέσω αυτών προωθούσε την προπαγάνδα του και κέρδιζε οπαδούς. Δεν υπάρχει καμία αμφιβολία ότι η επιρροή του σε ανθρώπους που δεν γνωρίζουν άλλη γλώσσα εκτός από τα κουρδικά ήταν μεγάλη. Με την εκπομπή του TRT στα κουρδικά το ΡΚΚ χάνει ένα μονοπώλιό του.\nΟ στόχος είναι η συμπατριώτες μας να πάψουν να βλέπουν τις εξελίξεις μέσα από το πλαίσιο που παρουσιάζουν οι εκπομπές του ΡΚΚ. Το μονοπώλιο του ΡΚΚ στις εκπομπές δυσχαίρενε τον αγώνα για την καταπολέμηση της τρομοκρατίας. Φαίνεται ότι αυτή η διαπίστωση έγινε αποδεκτή από το κράτος.\nΤο περιεχόμενο των εκπομπών\n4. Όσο σημαντική είναι η γλώσσα, άλλο τόσο σημαντικό είναι το περιεχόμενο των εκπομπών. Οι εκπομπές της TRT στα κουρδικά θα πρέπει να είναι τόσο πλούσιες, που να ανταποκρίνονται στις πολιτισμικές και καθημερινές επικοινωνιακές ανάγκες των συμπολιτών μας, ενώ θα πρέπει να εξουδετερωθούν και τα μέσα προπαγάνδας του ΡKK. Επίσης, για το όλο εγχείρημα θα πρέπει να ληφθούν υπόψιν το σύνταγμα και οι σχετικοί με τις εκπομπές νόμοι του κράτους. Το περιεχόμενο των εκπομπών δεν θα πρέπει να έχει σχέση με τη διαμελιστική γλώσσα, τα σύμβολα, τα τραγούδια και τις μουσικές που χρησιμοποιεί ως προπαγάνδα και μέσον επιρροής το ΡΚΚ.\nΕιδικές εκπομπές, δικαιώματα και ελευθερίες\n5. Ένα άλλο θέμα συζήτησης είναι η εκπομπή στα κουρδικά μόνο από το κρατικό κανάλι TRT. Η TRT ονομάζει το συγκεκριμένο κανάλι πολυγλωσσικό. Δεν το αποκαλεί κουρδικό κανάλι. Εδώ θα αρχίσει μια συζήτηση για το αν πρόκειται "για δικαίωμα ή ελευθερία".\nΔηλαδή, η κίνηση αυτή αποτελεί δικαίωμα στις εκπομπές σε άλλες γλώσσες εκτός της επίσημης ή αν είναι μια ελευθερία. Το θέμα αυτό στις δημοκρατίες είναι ελευθερία. Αν είναι δικαίωμα, τότε το κράτος θα πρέπει να κάνει εκπομπές και στις άλλες γλώσσες.\nΟι εκπομπές που γίνονται στα κουρδικά, θα μετατραπούν σε δικαίωμα και απαίτηση και άλλων συμπατριωτών μας που έχουν τη δική τους διαφορετική από τα τουρκικά και τα κουρδικά γλώσσα.\nΕνώ στις δημοκρατίες, η υποχρέωση του κράτους είναι να αξουδετερώσει τα εμπόδια και να εξασφαλίσει την ελευθερία στον τομέα αυτό.\nΑφού εξασφαλιστεί η ελευθερία της έκφρασης, τότε, με βάση πάντα τις αιτήσεις και της απαιτήσεις της κοινωνίας, οι πολιτες θα μπορούν να κάνουν εκπομπές στη δική τους μητρική γλώσα.\nΓια το λόγο αυτό, η εκπομπή τηλεοπτικών προγραμμάτων στην κουρδική γλώσσα δεν θα πρέπει να θεωρηθεί απλά ως μια "υποχρέωση της πολιτείας ή της κρατικής τηλεόρασης TRT", αλλά να μετατραπεί σε ένα δικαίωμα των πολιτών που θα μπορούν να κάνουν χρήση στα πλαίσια των σχετικών νόμων και του συντάγματος.\nΑναρτήθηκε από Διαχειριστής στις 1:28 μ.μ. 15 σχόλια:\nΤις ημέρες που ήταν σε εξέλιξη οι κινητοποιήσεις στο κέντρο της Αθήνας και η κατάλυση της έννομης τάξης της χώρας από ομάδες ατόμων άγνωστης ταυτότητας και προέλευσης, μερικοί βουλευτές του ΠΑΣΟΚ κατέθεσαν επερώτηση προς τον υπουργό εσωτερικών, ζητώντας «την άμεση διερεύνηση ύποπτων μεθοδεύσεων ΕΥΠ και Εισαγγελίας Εφετών που παραβιάζουν συνταγματικά κατοχυρωμένα δικαιώματα Ελλήνων πολιτών με ασυνήθιστα υπερβολικό αριθμό αναιτιολόγητων αιτήσεων παρακολούθησης τηλεφωνικών συνδιαλέξεων το τελευταίο χρονικό διάστημα».\nΤην επόμενη ημέρα ο πρόεδρος του ΣΥΡΙΖΑ, κ. Αλέκος Αλαβάνος, έκανε δηλώσεις σχετικές με το θέμα.\nΧθες επανήλθε στο ίδιο θέμα η εφημερίδα "ΠΡΩΤΟ ΘΕΜΑ" με σχετικό άρθρο το οποίο είναι ήδη αναρτημένο στο ιστολόγιό μας.\nΤο θέμα των υποκλοπών τηλεφωνικών συνδιαλέξεων είναι σοβαρό, αφού κατά το παρελθόν κασέτες με προϊόντα τηλεφωνικών υποκλοπών πολιτικών -και όχι μόνο- προσώπων έφθασαν να πουλιούνται σε ...πανέρια στην Ομόνοια.\nΈκτοτε, η χώρα αυτοευνουχήθηκε, αφού οι τηλεφωνικές υποκλοπές δαιμονοποιήθηκαν, γεγονός που "έλυσε τα χέρια" στους επιτήδιους που έχουν ως στόχο τη διασπάθιση του δημοσίου χρήματος και του εθνικού πλούτου. Πολιτικοί, υπουργοί, περιφερειάρχες, νομάρχες, υπηρεσιακοί παράγοντες, αξιωματούχοι, δημοσιογράφοι με μαύρες και λευκές σακούλες, κλέβουν το δημόσιο χρήμα και σπαταλούν τον εθνικό πλούτο, χωρίς να υπάρχει κανένας θεσμός του ελληνικού κράτους που να είναι σε θέση να σταματήσει το φαινόμενο αυτό.\nΕίναι σε όλους γνωστό, και στον κ. Καχριμάκη, που εκλέγεται σε ένα νομό όπου συντελέστηκε και συντελείται το σκάνδαλο της μονής Τοπλού και υπηρετεί ένα κόμμα όπου το γρηγορόσημο, το βασόσημο και το γιαννόσημο έδινε και έπαιρνε τα χρόνια που ήταν στην εξουσία, και στον κ. Θέμο Αναστασιάδη, το όνομα του οποίου εμπλέκεται σε υποθέσεις διακίνησης χρήματος σε μαύρες σακούλες, ότι στην Ελλάδα συντελούνται καθημερινά οικονομικά εγκλήματα εις βάρος της ευημερίας του ελληνικού λαού.\nΤέτοια και άλλης φύσης εγκλήματα έγιναν και κατά τη διάρκεια των επεισοδίων και θα περίμενε κανείς από υπεύθυνους πολιτικούς άνδρες να κάνουν επερωτήσεις προς τον υπουργό εσωτερικών γιατί δεν βρίσκουν οι διωκτικές αρχές τους εγκεφάλους που συντόνιζαν τα επεισόδια και κατέλυαν την έννομη τάξη της χώρας ή τους εγκεφάλους που κρύβονται πίσω από τα οικονομικά εγκλήματα που απονέμουν στη χώρα μας τον τίτλο του πρωταθλητή της διαφθοράς.\nΑντ' αυτού, την πιο κρίσιμη καμπή των επεισοδίων, τη στιγμή που η ΕΥΠ θα μπορούσε να εξασφαλίσει πολύτιμες πληροφορίες για τη χώρα σε σχέση με πιθανή εμπλοκή ξένων ή ντόπιων κέντρων που επιβουλεύονται τη συνταγματική και την έννομη τάξη, το κόμμα της αξιωματικής αντιπολίτευσης και ο πρόεδρος του ΣΥΡΙΖΑ στην ουσία φρενάρισαν τις σχετικές έρευνες, με τις ευνόητες επιπτώσεις.\nΗ χώρα χρειάζεται πολιτικούς με ήθος και υπευθυνότητα, που να ενισχύουν την αξιοπιστία και την αποτελεσματικότητα των θεσμών και της δημοκρατίας.\nΗ δημοκρατία μας κινδυνεύει από εκείνους που την επιβουλεύονται, από εκείνους που "έστησαν" το μεγάλο παιχνίδι του χρηματιστηρίου, από εκείνους που ξεπουλήθηκαν στη SIEMENS για ένα στεγνωτήριο και για ένα τηλεφωνικό κέντρο, από εκείνους που πήραν τις μίζες των εξοπλιστικών προγραμμάτων, από εκείνους που "έστησαν" το κόλπο των ομολόγων, από εκείνους που "έστησαν" το κόλπο του Βατοπεδίου, από εκείνους που εκ του ασφαλούς καθοδηγούσαν μικρά παιδιά να καταλύσουν την έννομη τάξη της χώρας.\nΔεν κινδυνεύει από την ΕΥΠ, στην οποία άσκησα κατά καιρούς και γω κριτική, πιστεύω εποικοδομητική κριτική με εθνική και όχι μηδενιστική λογική, ούτε από τους διωκτικούς θεσμούς. Ίσα-ίσα, τους θεσμούς αυτούς έχει ανάγκη τώρα, υπό την προϋπόθεση ότι θα λειτουργούν αυστηρά μέσα σε νόμια πλαίσια και θα ασκείται πολιτικός έλεγχος, τώρα που η σήψη και η διαφθορά έχει φθάσει σε σημείο να απειλεί το ίδιο το πολιτικό μας σύστημα και εν τέλει και την ίδια τη δημοκρατία.\nΚαι επειδή υπάρχει ένα ταμπού για την παρακολούθηση πολιτικών, καλό θα είναι να διδαχτούμε από το παράδειγμα του πληστειριασμού της κενής έδρας του γερουσιαστή του Ιλινόι, όπου οι τηλεφωνικές υποκλοπές έδωσαν τη δυνατότητα στις διωκτικές αρχές να περάσουν τις χειροπέδες στον κυβερνήτη Ροντ Μπλαγκόγεβιτς, ώρα 4 το πρωί.\nΑν κ. Καχριμάκη οι διωκτικές αρχές έκαναν καλά τη δουλειά τους, είναι σίγουρο ότι θα είχατε πολύ περισσότερα και χειροπιαστά στοιχεία, για να στοιχειοθετήσετε καλύτερα τα κακουργήματα που έκαναν υπουργοί και υπηρεσιακοί παράγοντες στην υπόθεση του Βατοπεδίου, των οποίων ζητάτε την παραπομπή σε προανακριτική επιτροπή.\nΓια να γίνει όμως αυτό, θα πρέπει να θωρακίσουμε τις υπηρεσίες αυτές από εξωτερικούς και εσωτερικούς επιβουλείς και να καταστήσουμε τα στελέχη τους ευπόληπτα, κρατώντας τα μακριά από κομματικούς και άλλους εκμαυλισμούς, που τις καθιστούν διάτρητες και αναποτελεσματικές. Κάτι ξέρετε εσείς γι' αυτό και ασφαλώς καταλαβαίνετε τί λέω.\nΑναρτήθηκε από Διαχειριστής στις 9:28 π.μ. 10 σχόλια:\nΑναρτήθηκε από Διαχειριστής στις 4:23 μ.μ. 3 σχόλια:\nΟ Ομπάμα σιωπά στο έγκλημα της σφαγής αμάχων στη Γάζα και το Συμβούλιο Ασφαλείας του ΟΗΕ καταδικάζει τη βία\nΈκρηξη οργής στον αραβικό κόσμο\nΤέλος στη βία στη Γάζα ζητά το Συμβούλιο Ασφαλείας\nΤερματισμό της βίας και της στρατιωτικής δράσης στη Λωρίδα της Γάζας ζητά από Ισραηλινούς και Παλαιστινίους το Συμβούλιο Ασφαλείας του ΟΗΕ με μία «ζυγισμένη» ανακοίνωση έπειτα από έκτακτη συνεδρίαση. Προκλητική η απερχόμενη κυβέρνηση Μπους, ρίχνει το βάρος στη Χαμάς χωρίς να καλεί το Ισραήλ σε κατάπαυση του πυρός. Εκεχειρία ζητά η ΕΕ, «βράζει» ο αραβικός κόσμος...\nΤο Συμβούλιο Ασφαλείας του ΟΗΕ απηύθυνε έκκληση για\nτον άμεσο τερματισμό της βίας στη Λωρίδα της Γάζας, την ώρα που ο απολογισμός των θυμάτων από την πρωτοφανή ισραηλινή επιχείρηση στη διοικούμενη από τη Χαμάς περιοχή φθάνει μέσα σε ένα 24ωρο τους 270 νεκρούς και 700 τραυματίες.\nΤα μέλη του Συμβουλίου Ασφαλείας εξέφρασαν την έντονη ανησυχία τους για την κλιμάκωση στη Λωρίδα της Γάζας και απηύθυναν έκκληση για τον τερματισμό της βίας, υπογραμμίζοντας παράλληλα την ανάγκη ανανέωσης της εκεχειρίας ανάμεσα στο Ισραήλ και τη Χαμάς, η οποία εξέπνευσε την περασμένη εβδομάδα.\nΣτην ανακοίνωση, στην οποία κατέληξαν τα μέλη του Συμβουλίου Ασφαλείας μετά από συνεδρίαση κεκλεισμένων των θυρών, η οποία διήρκεσε τέσσερις ώρες, καλούνται τα εμπλεκόμενα μέλη «να αναλογιστούν τις σοβαρές ανθρωπιστικές και οικονομικές ανάγκες στη Γάζα».\nΕπίσης το Συμβουλίου Ασφαλείας καλεί και τις δύο πλευρές να λάβουν όλα τα απαραίτητα μέτρα, συμπεριλαμβανομένου και του ανοίγματος των συνοριακών περασμάτων, ώστε να διασφαλιστεί ότι οι κάτοικοι της Γάζας προμηθεύονται τρόφιμα, καύσιμα και φάρμακα.\nΤο Σάββατο ο Γενικός Γραμματέας του ΟΗΕ Μπαν Γκι-μουν ανέφερε σε ανακοινωθέν ότι «αν και αναγνωρίζει τις ανησυχίες του Ισραήλ όσον αφορά τις συνεχιζόμενες εκτοξεύσεις ρουκετών από τη Γάζα, σταθερά τονίζει την υποχρέωση του Ισραήλ να τηρεί το διεθνές ανθρωπιστικό δίκαιο και το διεθνές νομικό πλαίσιο για τα ανθρώπινα δικαιώματα και καταδικάζει την υπερβολική χρήση ισχύος που αποβαίνει στους θανάτους και τραυματισμούς αμάχων».\nΟι ΗΠΑ κατηγορούν τη Χαμάς, σιγή από Ομπάμα\nΣτην εκπνοή της θητείας της η διακυβέρνηση Μπους -η οποία ήταν ενήμερωση για την ισραηλινή επιχείρηση- ρίχνει το βάρος στη Χαμάς για τη διακοπή της εκεχειρίας και την πρόκληση των ισραηλινών αεροπορικών επιδρομών. Η Ουάσινγκτον δεν καλεί το Ισραήλ να τερματίσει την επιχείρηση, αρκούμενη σε μία... σύσταση να αποφύγει τις απώλειες αμάχων.\n«Αυτό που πρέπει να δούμε είναι τη Χαμάς να σταματήσει να εκτοξεύει ρουκέτες στο Ισραήλ, αυτό είναι που προξένησε την κατάσταση» δήλωσε ο εκπρόσωπος του Λευκού Οίκου Γκόρντον Τζόντροου.\nΗ υπουργός Εξωτερικών Κοντολίζα Ράις εξέφρασε αργότερα ανησυχία για την κλιμάκωση της βίας και ζήτησε την άμεση ανανέωση της εκεχειρίας. «Καταδικάζουμε έντονα τις επανηλειμμένες επιθέσεις με ρουκέτες κατά του Ισραήλ και καθιστούμε τη Χαμάς υπεύθυνη για τη διακοπή της εκεχειρίας και το ξέσπασμα της βίας» αναφέρει σε ανακοίνωσή της η Χαμάς.\nΩς προς τον εκλεγέντα πρόεδρο των Ηνωμένων Πολιτειών Μπαράκ Ομπάμα, τηρεί σιγή. Το επιτελείο του ανακοίνωσε ότι παρακολουθεί στενά τις εξελίξεις στη Μέση Ανατολή, αλλά «υπάρχει ένας πρόεδρος κάθε φορά».\nΑναρτήθηκε από Διαχειριστής στις 4:10 μ.μ. 5 σχόλια:\nΗ ιστορική μάχη και η απελευθέρωση της Ομορφίτας το Δεκέμβριο του 1963\nΤο ακριτικό προάστιο της Ομορφίτας, ήταν στο επίκεντρο των μαχών που έγιναν τις μέρες των Χριστουγέννων το 1963, μετά την έναρξη της τουρκικής ανταρσίας. Τελικά, μετά από πολύ ιδρώτα και αίμα, η Ομορφίτα ελευθερώθηκε από τους Τούρκους τρομοκράτες και τους άνδρες του τουρκικού αποσπάσματος (ΤΟΥΡΔΥΚ). Σήμερα η Ομορφίτα στενάζει κάτω από την μπότα του Αττίλα, γι’ αυτό και η εκκλησία του Αγίου Δημητριανού θα μείνει για μια ακόμα χρονιά αλειτούργητη. Ως πότε όμως.\nΤο 1963, με την έναρξη της τουρκικής εισβολής, η Ομορφίτα ήταν κυκλωμένη από Τούρκους. Νότια βρισκόταν η τουρκική συνοικία της Λευκωσίας, βόρεια συνόρευε με το τουρκικό χωριό Χαμίτ Μάντρες, ενώ στις άλλες δύο πλευρές του προαστίου κατοικούσαν Τούρκοι. Στις 23 Δεκεμβρίου, οι Τούρκοι άρχισαν από το πρωί να πυροβολούν εναντίον...των Ελλήνων κατοίκων και των περιουσιών τους με κάθε είδους όπλα, σκορπώντας τον τρόμο και την απόγνωση. Μπροστά στο όργιο αυτό, οι λιγοστοί εθελοντές Έλληνες μαχητές της Ομορφίτας, με τα κυνηγετικά και τα ελάχιστα παλαιά στρατιωτικά όπλα που είχαν, προσπαθούσαν να αμυνθούν, χωρίς όμως να το επιτυγχάνουν σε υποφερτό βαθμό.\nΑπό τις πρώτες σφαίρες των Τούρκων έχασαν τη ζωή τους δύο άτομα, ο ένας των οποίων μόλις 16 χρόνων. Οι συνεχείς και ανελέητες επιθέσεις των Τούρκων ανάγκασαν τους Έλληνες κατοίκους της Ομορφίτας να συγκεντρωθούν στο σπίτι της οικογένειας του Χαράλαμπου Βενιζέλου, που ήταν στο κέντρο του προαστίου. Όταν το αντιλήφθηκαν αυτό οι Τούρκοι, άρχισαν να βάλλουν καταιγιστικά εναντίον του σπιτιού, πράγμα που συνεχίστηκε και την επομένη. Ατυχώς, από τις τουρκικές σφαίρες, το μεσημέρι της παραμονής των Χριστουγέννων τραυματίστηκε σοβαρά στην κοιλιακή χώρα η κόρη του Βενιζέλου, Γιωργούλα, 13 χρόνων, για να πεθάνει δύο μέρες αργότερα ενώ μεταφερόταν, υπό βροχή τουρκικών σφαιρών, στο Γενικό Νοσοκομείο Λευκωσίας. Πέθανε λόγω ανυπαρξίας ιατρικής φροντίδας, αφού η Ομορφίτα ήταν περικυκλωμένη και μόλις το απόγευμα των Χριστουγέννων ελευθερώθηκε από τις ελληνικές δυνάμεις, που έσπευσαν να βοηθήσουν.\nΤις προηγούμενες μέρες, το μαρτυρικό προάστιο υπερασπίστηκε με τα δόντια και με μύριες δυσκολίες, μια διμοιρία 36 εθελοντών από την περιοχή, με επικεφαλής τον τότε ανθυπολοχαγό του Κυπριακού Στρατού, παλιό αγωνιστή της ΕΟΚΑ Γεώργιο Ολύμπιο. Η διμοιρία επάνδρωνε συνολικά 11 φυλάκια με τον ελάχιστο οπλισμό και πυρομαχικά που διέθετε, αλλά, στην ουσία, ήταν και αυτή εγκλωβισμένη στην Ομορφίτα, μαζί με τους μάρτυρες κατοίκους της. Στα πυκνά και συνεχή πυρά των Τούρκων, η απάντηση των ανδρών της διμοιρίας ήταν μηδαμινή έως ανύπαρκτη, για σκοπούς οικονομίας πυρομαχικών. «Κάθε σφαίρα και ένας εχθρός», ήταν η χαρακτηριστική εντολή του Ολύμπιου.\nΤην Τρίτη, παραμονή των Χριστουγέννων, ο κλοιός των Τούρκων έγινε πιο ασφυκτικός, αφού την προηγούμενη νύκτα προχώρησαν και κατέλαβαν θέσεις σε δικό τους σπίτι, 20 μόνο μέτρα από προκεχωρημένο ελληνικό φυλάκιο. Την ίδια ώρα, τα πυρομαχικά των υπερασπιστών της Ομορφίτας είχαν μειωθεί δραματικά. Αυτό ανάγκασε τον Ολύμπιο να επικοινωνήσει επειγόντως με το αρχηγείο και να ζητήσει ενισχύσεις, για να πληροφορηθεί ότι αποστέλλεται στην περιοχή ο Νίκος Σαμψών με τις ομάδες του για βοήθεια. Επρόκειτο, συγκεκριμένα, για 41 άντρες, υπό το Σαμψών, οι οποίοι ξεκίνησαν για την Ομορφίτα το μεσημέρι της παραμονής των Χριστουγέννων, μέσα σε ατμόσφαιρα ενθουσιασμού. Πολλοί από αυτούς ήσαν συναγωνιστές του Σαμψών κατά τον απελευθερωτικό αγώνα της ΕΟΚΑ.\n«Πυρ και κίνηση»\nΗ άφιξη του τμήματος Σαμψών στην περιοχή Ομορφίτας έγινε μέσα σε βροχή σφαιρών των Τούρκων εναντίον παντός ελληνικού. Σχεδόν ταυτόχρονα, έφθασαν εκεί και πολλοί αστυνομικοί, αλλά και πολίτες, μέλη του ΤΡΑΣΤ. Ο Σαμψών, αφού ενημερώθηκε για την κατάσταση, εγκατέστησε ένα οπλοπολυβόλο «μπρεν» στο εργοστάσιο του «Ρέτζις» για υποστήριξη της επίθεσης και στις τρεις το απόγευμα έδωσε το σύνθημα «εμπρός με πυρ και κίνηση». Από τα πρώτα πυρά των Ελλήνων μαχητών οι Τούρκοι καθηλώθηκαν, γεγονός που βοήθησε στην προώθηση των μαχητών σε σπίτια, που μετατράπηκαν αμέσως σε πολυβολεία για περαιτέρω προώθηση. Αυτό γινόταν συνεχώς μέχρι τη νύκτα, μέσα σε πανδαιμόνιο σφαιρών. Αλλά και με το πέσιμο της νύκτας, η σταθεροποίηση στις νέες θέσεις συνεχίστηκε ασταμάτητα.\nTo βράδυ, οι Τούρκοι έκαμαν αντεπίθεση για να ανακαταλάβουν τις θέσεις που έχασαν, όμως απέτυχαν παταγωδώς. Τις πρωϊνές, μάλιστα, ώρες της επομένης, οι ελληνικές δυνάμεις έκαμαν νέα επίθεση και κατέλαβαν και άλλες τουρκικές θέσεις. Στην προσπάθεια αυτή έχασε τη ζωή του ο μαχητής Ανδρέας Νικολάου, από την Αγλαντζιά, πατέρας τριών ανήλικων παιδιών, ενώ τραυματίστηκαν άλλοι εννιά. Παρόλον τούτο, το αρχηγείο διέταξε επιστροφή στις θέσεις που είχαν οι ελληνικές δυνάμεις το απόγευμα της προηγουμένης(!), πράγμα που έγινε.\nΤο πρωί της ημέρας των Χριστουγέννων έφτασε στην Ομορφίτα διμοιρία 20 αντρών, υπό τον Κορνήλιο Κυριακίδη, ενώ οι Τούρκοι είχαν αρχίσει τα πυρά μόλις που έφεξε. Όπως διαπιστώθηκε, με την υποχώρηση των Ελλήνων μαχητών κατά τη νύκτα, οι Τούρκοι ενίσχυσαν κατά πολύ τις θέσεις τους, τόσο σε άνδρες όσο και σε οπλισμό. Έτσι, η προσπάθεια για απελευθέρωση της Ομορφίτας, των κατοίκων της και της εγκλωβισμένης διμοιρίας του Ολύμπιου, δυσκόλευε ακόμη περισσότερο.\nΜπροστά στην κατάσταση αυτή, ρίχτηκε η φαεινή ιδέα χρησιμοποίησης φορτηγών αυτοκινήτων και μπουλντόζων για την προώθηση των ημετέρων προς τις τουρκικές θέσεις. Η ιδέα υλοποιήθηκε αστραπιαία. Έτσι, στις εννιά το πρωί των Χριστουγέννων, έφτασαν στην Ομορφίτα τρία φορτηγά γεμάτα με σακούλες άμμου και τρεις μπουλντόζες. Με βάση το σχέδιο, την ώρα της επίθεσης τα φορτηγά ξεκίνησαν με την πισινή και με τον κρίκο σηκωμένο. Κάτω από τις κάσιες τους βρίσκονταν καλυμμένοι μαχητές, ενώ άλλοι ακολουθούσαν πεζή. Εξάλλου, οι μπουλντόζες είχαν υψωμένες τις «κούππες» τους, μέσα στις οποίες υπήρχαν σακούλες με άμμο, τις οποίες άφηναν κάθε τόσο στο δρόμο και οι ακολουθούντες μαχητές τις μετέτρεπαν αμέσως σε πρόχειρα φυλάκια. Οι μπουλντόζες κατεδάφισαν επίσης πολλά πλινθόκτιστα τουρκικά σπίτια-οχυρά, ενώ οι ευρισκόμενοι σ’ αυτά Τούρκοι τρομοκράτες υποχωρούσαν ατάκτως.\nΗ κίνηση των μηχανοκινήτων συνδυάστηκε με επίθεση όλων των τμημάτων, τα οποία, σε ελάχιστο χρόνο, άρχισαν να καταλαμβάνουν τις τουρκικές οχυρωματικές θέσεις. Ήταν η ώρα 11 και τέταρτο το πρωί όταν άρχισε η γενική επίθεση, αφού προηγουμένως ο Σαμψών επικοινώνησε τηλεφωνικώς με τον Ολύμπιο και τον πληροφόρησε σχετικά. Οι Τούρκοι απάντησαν με τρομερά πυρά, ολόκληρη δε η περιοχή εσείετο κυριολεκτικά από τις κλαγγές των όπλων και τις μηχανές των «αρμάτων». Κάποια στιγμή θεάθηκε αυτοκινητοπομπή Τούρκων, από 20 περίπου φορτηγά, στο δρόμο Ομορφίτας – Χαμίτ Μανδρών, εναντίον της οποίας ανοίχτηκαν πυκνά πυρά, με αποτέλεσμα να υπάρξουν πολλά θύματα.\nΠαρά τη συνεχή προώθηση των Ελλήνων μαχητών και την απώλεια θέσεών τους, οι Τούρκοι -γύρω στη μία το μεσημέρι- επιχείρησαν αντεπίθεση, γεγονός που αποδείκνυε ότι είχαν ενισχυθεί. Όμως, σε τίποτε θετικό γι’ αυτούς δεν οδήγησε η ενίσχυση. Αντίθετα, η χειμαρρώδης προέλαση των ελληνικών δυνάμεων συνεχιζόταν και τα τουρκικά πολυβολεία έπεφταν στα χέρια τους το ένα μετά το άλλο. Κάποια στιγμή, μάλιστα, καταλήφθηκε και το τοπικό αρχηγείο των Τούρκων, που ήταν στο σύλλογο «Σκουτάρ». Ήταν το τέλος. Στις 2.30 το απόγευμα, η Ομορφίτα είχε απελευθερωθεί απ’ άκρου σ’ άκρον και η διμοιρία του Ολύμπιου είχε ενωθεί με τις επιτιθέμενες δυνάμεις. Ακολούθησε η απομάκρυνση εκατοντάδων Τουρκοκυπρίων αμάχων από την περιοχή.\nΗ μάχη της Ομορφίτας αποτελεί αναμφίβολα μια χρυσή σελίδα στην ιστορία τους ελληνικού γένους. Γι’ αυτό και σήμερα Κυριακή, οφείλουμε όλοι να παρευρεθούμε στην εκκλησία της Αγίας Βαρβάρας στο Καϊμακλί και να δεηθούμε για ανάπαυση της ψυχής όσων έπεσαν μαχόμενοι ή πέθαναν αργότερα με φυσικό θάνατο. Τιμή οφείλουμε επίσης στους επιζώντες μαχητές της Ομορφίτας, οι οποίοι παραμένουν ανάμεσά μας ζωντανά παραδείγματα απέραντης προσφοράς για την πίστη και την πατρίδα.\n«Αφήστε με να δω το σπίτι μου για τελευταία φορά»!..\n«Ετοιμαστήκαμε και, μέσα από τις τρύπες των τοίχων, πήραμε τη Γιωργούλα σε ένα δρόμο που δεν είχε Τούρκους, όπου μας περίμενε αυτοκίνητο με οδηγό τον Παναγιώτη Βασιλειάδη. Ο μαχητής Αντωνάκης Μιχαήλ και οι άλλοι έβαλαν τη μικρή στο πίσω κάθισμα, κι εγώ κάθισα δίπλα της καλύπτοντάς την μήπως πηγαίνοντας κτυπηθεί και πάλι από τους Τούρκους. “Kαλύτερα”, είπα, “να φάω εγώ τις σφαίρες”. Κάτι που θα μου μείνει αξέχαστο, είναι ότι την ώρα που έβγαλαν τη Γιωργούλα στην αυλή, τους είπε: “Αφήστε με να δω για τελευταία φορά το σπίτι μου”. Πού θα μπορούσα εκείνη την ώρα να φανταστώ ότι η κόρη μου σε λίγη ώρα θα ήταν νεκρή;..\n»Το αυτοκίνητο ξεκίνησε και πήγαινε σιγά, ενώ ο Αντωνάκης ήταν στο πλευρό με το όπλο για σκοπούς ασφαλείας. Δεν πήγαμε, όμως, 200 μέτρα, και το αυτοκίνητο δέχτηκε βροχή από πυροβολισμούς. Ο οδηγός τότε σταμάτησε και πετάχτηκε αστραπιαία κάτω και μας άφησε. Οι Τούρκοι που μας πυροβολούσαν είδαν ότι στο αυτοκίνητο υπήρχαν και άλλα άτομα, οπότε το τι επακολούθησε δεν λέγεται. Κατά δεκάδες οι σφαίρες τρυπούσαν το αυτοκίνητο και σφηνώνονταν στην αριστερή μου πλευρά, από πάνω μέχρι κάτω. Δεκατέσσερα βλήματα και έξι τρύπες έμειναν στο κορμί μου για πάντα. Δεν πέθανα όμως, τότε εγώ, αλλά η κόρη μου που έφαε μια μόνο σφαίρα…\n»Έβαζα το χέρι στο πλευρό μου και έπιανα αίματα, αλλά δεν έχασα την ψυχραιμία μου. Η αγωνία μου ήταν να πάρω την κόρη μου στο νοσοκομείο. Η Γιωργούλα αντιλήφθηκε τον τραυματισμό μου και μου έλεγε συνέχεια: “Χρυσή μου μάμμα, εν να πεθάνουμεν τζι’ οι θκυό”. “Όχι”, της έλεγα, “θα μας κατεβάσουν και θα σε πάρουν να γίνεις καλά. Όσο για μένα, δεν έχω τίποτε”. Ο οδηγός μπήκε για δεύτερη φορά μέσα, αλλά και πάλι δέχτηκε πυροβολισμούς, οπότε πετάκτηκε ξανά κάτω. “Είμαστιν τελειωμένοι”, είπα τότε εγώ.\n»Ενώ συνέχιζαν να μας πυροβολούν, κτύπησα το παράθυρο και φώναξα “βοήθεια”. Από πίσω άκουσα κάποιον να μου λέει “θάρρος, κυρία Βενιζέλου, τζι’ εμείς θα σε βοηθήσουμε”. Την ίδια στιγμή, ο Αντωνάκης, που τον θεωρώ σωτήρα μου, μπήκε στο αυτοκίνητο από την καμπίνα και έβγαλε την ταχύτητα, που είχε μείνει μέσα, ενώ οι άλλοι τράβηξαν το αυτοκίνητο προς τα πίσω. “Φύε”, είπα στον Αντωνάκη, “φύε τζι’ εμείς είμαστιν πεθαμένοι”, οπότε αυτός μου απάντησε: “Όι θεία μου, μεν λες έτσι”. Η αλήθεια ήταν πως τις δραματικές εκείνες στιγμές, αν δεν έμπαινε στο αυτοκίνητο ο Αντωνάκης, είσιεν να μείνουμεν τζιαμαί να μας κομμαθκιάσουσιν. Τζ’ όμως, εθυσιάστηκεν για να μας σώσει. Αμμά την κόρην μου δεν την εγλύτωσα!..\n»Μας κατέβασαν στο κοντινό σπίτι του Κογιάλη, ενώ της Γιωργούλας το τραύμα της άρχισε να μυρίζει, τίποτε όμως δεν έχασε από την κουβέντα της. Μιλούσε σα να μη συνέβαινε τίποτε. Χωρίς καθυστέρηση, μας έβαλαν σε πρόχειρα φορεία και στα χέρια μάς πήραν μέχρι το εργοστάσιο “Ρέτζις”. Την ώρα που περνούσαν από κοντά μου τη Γιωργούλα, μου είπε: “Mεν λυπάσαι χρυσή μου μάμμα, τζι’ εν έχω τίποτε”. Ήταν τα τελευταία της λόγια»!..\n• (Μέρος αφήγησης της μητέρας της 12χρονης Γιωργούλας Βενιζέλου, Χρυστάλλας, για τη δραματική μεταφορά της μικρής στο Γενικό Νοσοκομείο Λευκωσίας, υπό βροχή τουρκικών σφαιρών, λίγο πριν η Ομορφίτα απελευθερωθεί από τους τρομοκράτες, τα Χριστούγεννα του 1963).\nΑναρτήθηκε από Διαχειριστής στις 2:38 μ.μ. Δεν υπάρχουν σχόλια:\nΟι αγωνιζόμενοι Κούρδοι και ο ένοπλος αγώνας του ΡΚΚ αποτελούν την κινητήρια δύναμη των παραχωρήσεων που κάνει η κυβέρνηση Ερντογάν το τελευταίο διάστημα προς τους Κούρδους, ενώ επόνται ανάλογες παραχωρήσεις προς τους Αλεβίτες και προς άλλες μειονότητες...\nτου Erhan BAŞYURT\nΣτα οκτώ άρθρα που αποτελούσαν τις μόνιμες φοβίες και έβαλαν τη σφραγίδα τους στην πολιτική ζωή της Τουρκίας, προστίθενται πέντε νέα.\nΟι αναίτιες φοβίες μας...\nΗ Τουρκία έζησε για χρόνια με αδικαιολόγητες φοβίες.\nΟ εκδημοκρατισμός στη χώρα μας παρεμποδίστηκε επί χρόνια με "φοβίες" και "εκφοβισμούς".\nΕαν δεν είχαν τεθεί ως όρος τα Πολιτικά Κριτήρια της Κοπεγχάγης κατά τη διάρκεια των διαπραγματεύσεων με την Ε.Ε., άραγε σε ποιά κατάσταση θα ήταν σήμερα η Τουρκία;\nΑς δούμε όμως ποιά ήταν τα ζητήματα που έβαλαν τη σφραγίδα τους στην πολιτική...ζωή της Τουρκίας για πολλά χρόνια:\n- Η κατάργηση της Κατάστασης Εκτάκτου Ανάγκης στη ΝΑ Τουρκία (Κουρδιστάν) θα θέσει εκτός ελέγχου την τρομοκρατία\n- Η διδασκαλία της κουρδικής γρώσσας και η εκπομπές τηλεοπτικών προγραμμάτων στα κουρδικά θα διαλύσουν τη χώρα\n- Η παραχώρηση διευρυμένων δικαιωμάτων στις μειονότητες πλήττει την ενότητα της χώρας\n- Η αλλαγή στις σχέσεις στρατού-πολιτών(-ικών) ακυρώνει τον κοσμικό χαρακτήρα του κράτους\n- Οι διαπραγματεύσεις για την είσοδο της Τουρκίας στην Ε.Ε. ακυρώνουν το εθνικό κράτος της Τουρκίας\n- Με την αποδοχή του Σχεδίου Αννάν χάνεται η ΤΔΒΚ\n- Η Τουρκία μετατρέπεται σε μια αγορά της Ε.Ε.\n- Το Ευρωπαϊκό Δικαστήριο Ανθρωπίνων Δικαιωμάτων (ΕΔΑΔ) θα μετατρέψει την Τουρκία σε αποικία...\nΣτην πραγματικότητα τίποτε από τα παραπάνω δεν πραγματοποιήθηκε, όπως βλέπουμε όλοι μας σήμερα.\nΣκεφθείτε ότι μέχρι πριν από λίγο καιρό δεν είχαμε κάνει τις απαιτούμενες ρυθμίσεις για την καταπολέμηση των συστηματικών βασανιστηρίων και του χρόνου κράτησης των συλλαμβανομένων από την αστυνομία.\nΣυμπεριφερόμαστε σαν χώρα που θεωρεί ότι τα βασανιστήρια είναι μια (νόμιμη) μέθοδος ανάκρισης και απολογίας...\nΑπό αυτά που έχουμε ζήσει βγαίνει ένα σημαντικό συμπέρασμα:\nΌταν γίνονται θαραλέα βήματα προς τη σωστή κατεύθυνση, αυτός που βγαίνει κερδισμένος είναι ο πολίτης της Τουρκίας και ίδια η Τουρκία.\nΑδικαιολόγητες φοβίες και προκαταλήψεις που επικρατούσαν για χρόνια δεν μας επέτρεψαν και χάσαμε την ευκαιρία να αποκτήσουμε μια πιο ανθρώπινη, ελεύθερη και ευνομούμενη κοινωνία.\nΚαι συνεχίζουμε και σήμερα να χάνουμε ευκαιρίες.\nΚαι αυτό γιατί δεν έχουμε κατανικήσει ακόμα τις φοβίες.\nΚαι σαν να μην έφτανε αυτό, συνεχίζουν να προστίθενται και νέες φοβίες.\n- Η απελευθέρωση της μαντήλας στα πανεπιστήμια, θα επιφέρει πιέσεις και διακρίσεις εις βάρος των φοιτητριών που δεν φέρουν την μαντήλα στο κεφάλι τους\n- Η αναγνώριση διευρυμένων δικαιωμάτων στους Αλεβίτες θα προκαλέσει θρησκευτικές συμπλοκές και συγκρούσεις στην Τουρκία\n- Η κατάργηση της υποχρεωτικής στράτευσης θα προκαλέσει πρόβλημα στην ασφάλεια της χώρας\n- Η προσαγωγή σε δίκη και η καταδίκη στελεχών των σωμάτων ασφαλείας αποδυναμώνει την ισχύ του κράτους\n- Η αμνηστία, ο αφοπλισμός και η ενσωμάτωση των τρομοκρατών (του ΡΚΚ) στην κοινωνία θα προκαλέσει εσωτερικό πόλεμο...\nΘα μπορούσαμε να προσθέσουμε και άλλες φοβίες.\nΥπάρχουν ορισμένοι που φοβούνται ότι η εκλογή δημάρχου από το κόμμα του ΑΚΡ θα προκαλέσει ζημιά στην πορεία πολιτικοποίησης του κουρδικού κινήματος.\nΔεν είναι εύκολο να ξεπεραστούν οι αναίτιες φοβίες.\nΗ μόνη λύση είναι να βρουν το θάρρος οι κυβερνώντες τη χώρα και να κάνουν βήματα που θα εξασφαλίσουν καλύτερες δυνατότητες και συνθήκες διαβίωσης στους πολίτες.\nΓι' αυτό θεωρώ ότι είναι σημαντική η έναρξη των εκπομπών του καναλιού TRT-6 στην κουρδική γλώσσα.\nΓια να γίνει αυτό δεν υπήρχε ούτε Πολιτικό Κριτήριο της Κοπεγχάγης της Ε.Ε. ούτε εξωτερικές πιέσεις.\nΕίναι ένα ρίσκο που αναλήφθηκε με ελεύθερη πολιτική βούληση.\nΗ κουρδική τηλεόραση όχι μόνο δεν θα ζημιώσει, τουναντίον θα προσφέρει και θα προσθέσει στην Τουρκία.\nΑναρτήθηκε από Διαχειριστής στις 12:49 μ.μ. 1 σχόλιο:\nΤο «Χριστός γεννάται, δοξάσατε» πνίγηκε φέτος στον απόηχο της λυσσαλέας κραυγής «Μπάτσοι, γουρούνια, δολοφόνοι». Και η «επί γης ειρήνη», η άλλη εκείνη ειρήνη που δεν παραπέμπει στο αμεριμνομέριμνον της καταναλωτικής αποχαύνωσης, αλλά σε ελπίδα νίκης καταπάνω στον θάνατο, απόμεινε λόγος...περιθωριακός, διακοσμητικός αισθημάτων. Σαν κάποιες φιοριτούρες της εμπορικής καπηλείας των Χριστουγέννων που απόμειναν στις θρυμματισμένες και καμένες βιτρίνες θυμητάρια βανδαλισμού, καθόλου ίχνη Γιορτής.\nH KAΘHMEPINH 28-12-08\nΑναρτήθηκε από Διαχειριστής στις 12:23 μ.μ. 3 σχόλια:\n«Πρόβα τζενεράλε» για εισβολή των ΜΑΤ στο Πολυτεχνείο, χωρίς την άδεια της συγκλήτου, την επόμενη φορά που το ίδρυμα θα χρησιμοποιηθεί ως «ορμητήριο» δημιουργίας επεισοδίων, έκαναν όλη την εβδομάδα εισαγγελικές και αστυνομικές αρχές.\nΟπως όλα δείχνουν, η εντολή του προϊσταμένου της εισαγγελίας Πρωτοδικών Ι. Σακελλάκου (την οποία μετέφερε προς τις δυνάμεις των ΜΑΤ η εισαγγελέας υπηρεσίας), για άμεση επέμβαση στο χώρο του ΕΜΠ, αποτέλεσε ηχηρή προειδοποιητική βολή προς...πάσα κατεύθυνση.\nΕίχαν προηγηθεί δηλώσεις του υπουργού Δικαιοσύνης Σ. Χατζηγάκη και άλλων παραγόντων της κυβέρνησης για «εξάντληση της ανοχής απέναντι στην ανομία και την εκμετάλλευση του πανεπιστημιακού ασύλου από ομάδες ανεξέλεγκτης βίας».\nΚορυφαίοι εισαγγελικοί κύκλοι έλεγαν στην «Κ.Ε.», ότι αυτή τη φορά η κατηγορηματική άρνηση των πρυτανικών αρχών να δώσουν την έγκρισή τους στην αστυνομία και η εκτόνωση των επεισοδίων απέτρεψαν την αστυνομική εισβολή. Οι καταληψίες του Πολυτεχνείου δεν έχουν αποχωρήσει ακόμη, όμως η κυβέρνηση δεν αποτολμά προς το παρόν να πάρει μόνη της την ευθύνη της παραβίασης του ασύλου, αφού έκτοτε δεν έχουν σημειωθεί πράξεις βίας ή αυτόφωρα κακουργήματα...\nΩστόσο το ενδεχόμενο μιας επικείμενης κατάλυσης του πανεπιστημαικού ασύλου από τις αστυνομικές δυνάμεις είναι πλέον ορατό στο εγγύς μέλλον. Το σχέδιο υπάρχει και με πρώτη ευκαιρία αναμένεται να τεθεί σε εφαρμογή.\nΑναζητείται η αφορμή\nΗ αιτιολογία υπάρχει. Στηρίζεται στο νόμο που προβλέπει ότι το άσυλο δεν ισχύει και επομένως η αστυνομία μπορεί να εμπεμβαίνει μέσα στις πανεπιστημιακές σχολές, όταν διαπιστώνει ότι εκεί τελούνται αυτόφωρα κακουργήματα. Παρόμοια εντολή είχε δώσει πριν από μερικά χρόνια και ο τότε προϊστάμενος της εισαγγελίας πρωτοδικών Θεσσαλονίκης Β. Φλωρίδης και οι δυνάμεις των ΜΑΤ είχαν παραβιάσει το άσυλο!\nΗ αφορμή αναζητείται. Ενας νέος γύρος βίαιων επεισοδίων με επίκεντρο το Πολυτεχνείο αμέσως μετά τις γιορτές θα ήταν μια καλή ευκαιρία. Η εισαγγελική εντολή για αυτεπάγγελτη επέμβαση της αστυνομίας στο Πολυτεχνείο αφορά προφανώς όλα τα ανώτατα εκπαιδευτικά ιδρύματα. Ωστόσο δεν είναι πάγια.\nΟπως έλεγαν στην «Κ.Ε.» οι ίδιες ανώτερες εισαγγελικές πηγές, η ενδεχόμενη παραβίαση του ασύλου θα εξαρτηθεί από το είδος και τη σφοδρότητα των γεγονότων. «Είναι κάτι που θα εκτιμηθεί εκείνη τη στιγμή ανάλογα με τα δεδομένα που θα έχουμε», διευκρίνιζαν. Και η πίεση τότε προς τις πρυτανικές αρχές θα είναι ακόμη μεγαλύτερη.\nΠρος την κατεύθυνση της υπονόμευσης του ασύλου συμβάλλουν εξάλλου και οι πυροβολισμοί κατά της κλούβας των ΜΑΤ μέσα από την Πολυτεχνειούπολη στου Ζωγράφου.\nΗ Επιτροπή Συνταγματικών Δικαιωμάτων μελών του Δικηγορικού Συλλόγου της Αθήνας χαρακτηρίζει τουλάχιστον «περίεργη σύμπτωση» το γεγονός αυτό, «δύο μόλις μέρες μετά τη δήλωση του υπουργού Δικαιοσύνης περι αναγκαιότητας κατάργησης του ασύλου», όπως υπογραμμίζει.\n«Οι πρυτανικές αρχές έδωσαν αμέσως άδεια στην ΕΛ.ΑΣ. να μαζέψει τους κάλυκες, όμως οι αστυνομικοί πήγαν εκεί δέκα ώρες αργότερα και διέδιδαν ότι θα εισβάλουν στο Πολυτεχνείο επί της οδού Πατησίων», παρατηρεί η δικηγόρος Αντ. Λεγάκη, μέλος της Επιτροπής. Η ίδια εκτιμά ότι θα γίνουν και άλλες «προβοκατόρικες ενέργειες», με τελικό στόχο την πλήρη κατάργηση του ακαδημαϊκού ασύλου.\nΚαι όμως πριν από λίγους μήνες, η Εθνική Επιτροπή Δικαιωμάτων του Ανθρώπου, ύστερα από εισήγηση του συνταγματολόγου Αντ. Μανιτάκη διακήρυττε προς την κυβέρνηση ότι «το πανεπιστημιακό άσυλο κινδυνεύει κυρίως από τις καταχρήσεις των αστυνομικών αρχών απέναντι στις οποίες στρέφεται και όχι από τις ομάδες που εισβάλλουν αυθαίρετα σε αυτό».\nΟι πράξεις βίας των ομάδων αυτών εκφυλίζουν το άσυλο, αλλά δεν το παραβιάζουν, αναφέρεται.\nΗ ΕΕΔΑ εκτιμά ωστόσο ότι «η διάπραξη αυτόφωρων κακουργημάτων και η διακινδύνευση ζωής επιτρέπουν και δικαιολογούν την χωρίς άδεια είσοδο των αστυνομικών δυνάμεων, μετά από παραγγελία των εισαγγελικών αρχών, για την προστασία της ζωής και άλλων εννόμων αγαθών που κινδυνεύουν άμεσα».\nΤο φιλμ της μεγάλης εξέγερσης του Δεκέμβρη σε ένα πολυσέλιδο αφιέρωμα στο ΕΨΙΛΟΝ που κυκλοφορεί μαζί με την Κυριακάτικη Ελευθεροτυπία\nΚΥΡΙΑΚΑΤΙΚΗ - 28/12/2008\nΑναρτήθηκε από Διαχειριστής στις 11:52 π.μ. 3 σχόλια:\nΗ φασιστικού τύπου ενοχοποίηση του συνόλου των εργαζομένων στην ΕΛΑΣ και η παθητική αντιμετώπιση από την πολιτική και υπηρεσιακή ηγεσία των φαινομένων εξευτελισμού και βίας εναντίον των αστυνομικών, έχει πλήξει το ηθικό και την αποτελεσματικότητα της ελληνικής αστυνομίας.\n«Δεν μπορώ να εξευτελίζομαι από 15χρονους που με φωτογραφίζουν με γουρουνοκεφαλές. Τι να πω στα παιδιά μου; Παραιτούμαι...»\n«Εμένα η δουλειά μου δεν είναι να φυλάω φάτνες και Αγιοβασίληδες. Ούτε να τρώω μπογιές,αβγά και αλεύρια στο πρόσωποχωρίς να με αφήνουν να αντιδράσω. Δεν μπορώ να εξευτελίζομαι από 15χρονους που με φωτογραφίζουν με γουρουνοκεφαλές. Τι να πω στα παιδιά μου; Παραιτούμαι...». Δεκάδες αστυνομικοί που υπηρετούν στην...Υποδιεύθυνση Μέτρων και Αποκατάστασης Τάξης της ΕΛ.ΑΣ. οι οποίοι έχουν αναλάβει τις τελευταίες εβδομάδες τη σχεδόν παθητική αναχαίτιση των διαδηλωτών και κυρίως των ομάδων αντιεξουσιαστών με αυτά τα λόγια, λίγο πολύ ίδια για όλους, προειδοποιούν τους προϊσταμένους τους ότι σκέφτονται σοβαρά το μέλλον τους στην Αστυνομία.\n«Η Αστυνομία περνάει τη χειρότερη κρίση από τη Μεταπολίτευση» λένε αστυνομικοί, προειδοποιώντας ότι αυτή η κατάσταση «θα προκαλέσει μεσοπρόθεσμα ανεπανόρθωτες ζημιές». Υψηλόβαθμοι αξιωματικοί της ΕΛ.ΑΣ. φοβούνται μάλιστα ότι σε αυτές τις συνθήκες θα είναι εξαιρετικά περιορισμένος την επόμενη χρονιά ο αριθμός των υποψηφίων για τις Αστυνομικές Σχολές. Πραγματικός αναβρασμός επικρατεί στις τάξεις των 2.000 αστυνομικών- συνθέτουν 50 διμοιρίες και το υπόλοιπο προσωπικό υποστήριξης - των Υποδιευθύνσεων Μέτρων Τάξης και Αποκατάστασης Τάξης (ΥΜΕΤ και ΥΑΤ αντιστοίχως). «Πολλοί από εμάς είναι αποφασισμένοι να παραιτηθούν.Οταν δεχθήκαμε πριν από μερικές ημέρες επίθεση έξω από το Αστυνομικό Μέγαρο στη λεωφόρο Αλεξάνδραςπήγαμε στο πίσω μέρος του κτιρίου και πετάξαμε τις ασπίδες μας. Δεν μπορούμε να ανεχτούμε τον εξευτελισμό» εξομολογούνται αστυνομικοί οι οποίοι υπηρετούν στις δύο υπηρεσίες.\nΑναρτήθηκε από Διαχειριστής στις 11:25 π.μ. 2 σχόλια:


◄ Η. Θεσμικές προβλέψεις για την εγκυρότητα\nΜεταπήδηση σε... Μεταπήδηση σε... Α. Εισαγωγή στην υπηρεσία Β. Πιστοποιητικά Δημοτολογίου Β1. Άμεση έκδοση πιστοποιητικού μέσω gov.gr Β2. Έκδοση πιστοποιητικού με αίτηση μέσω ΚΕΠ Γ. Ληξιαρχικές Πράξεις Γ1. Άμεση έκδοση ληξιαρχικής πράξης μέσω gov.gr Γ2. Έκδοση εγγράφου ληξιαρχικής πράξης με αίτηση μέσω ΚΕΠ Δ. Πιστοποιητικό εγγυτέρων συγγενών Δ1. Έκδοση πιστοποιητικού εγγυτέρων συγγενών με αίτηση μέσω ΚΕΠ (την πρώτη φορά) Δ2. Έκδοση πιστοποιητικού εγγυτέρων συγγενών μέσω του gov.gr (άμεσα - τις επόμενες φορές) Ε. Εξυπηρέτηση από ΚΕΠ μέσω τηλεδιάσκεψης (myKEPlive) ΣΤ. Έλεγχος εγκυρότητας εγγράφου gov.gr Ζ. Θυρίδα Πολίτη Η. Θεσμικές προβλέψεις για την εγκυρότητα Υπηρεσία έκδοσης πιστοποιητικών ΠΝΠ (ΦΕΚ 68Α'/20-03-2020)


Πάνω από 30 τουρκικά άρματα μάχης «άναψαν σαν λαμπάδα» : Άρον-άρον εκσυγχρονισμός Μ-60A3 και Leopard 2A4 ενόψει πολεμικών επιχειρήσεων! - Ξυπνήστε ρε\nΕτοιμάζουν ειδική δύναμη αρμάτων μάχης κρούσης οι Τούρκοι για την επικείμενη εισβολή στο ιρακινό αλλά και συριακό έδαφος έχοντας διδαχθεί τα παθήματα στην Β.Συρία με το\n«λαμπάδιασμα» δεκάδων αρμάτων μάχης τους από τους ρωσικούς αντιαρματικούς πυραύλους.\nΚατά τη διάρκεια της επιχείρησης «Ασπίδα του Ευφράτη» οι Τούρκοι ανέφεραν, ότιπερισσότερα από 30 άρματα μάχης καταστράφηκαν μετά από επίθεση με ρουκέτες RPG οι οποίες προκάλεσαν τεράστιες ζημιές. Όσα μπόρεσαν και περισυνέλεξαν από το πεδίο οι Τούρκοι τα εκσυγχρόνισαν σε M-60T και είναι έτοιμα πλέον ξανά για δράση .\nΕπειδή ο Ερντογάν προετοιμάζεται για εισβολή όπως δείχνουν τα δεδομένα , διετάχθει από το γενικό επιτελείο εδώ και δύο μήνες ένα μίνι πρόγραμμα εκσυγχρονισμού για να μην παρατηρηθούν μαζικές απώλειες Τούρκων από κουρδικούς αντιαρματικούς πυραύλους . Η πανωλεθρία στην προκειμένη περίπτωση θα ήταν ένα μεγάλο πλήγμα για τον ίδιο τον Ερντοιγάν.


Κώστας Πρατσινάκης « Έχω αποκτήσει καλή επαφή με το Χιώτικο κοινό»\nτελ. ενημ.: 29/9/16 15:47\nΔΥΟ ΜΟΥΣΙΚΕΣ ΒΡΑΔΙΕΣ ΣΤΗΝ ΟΔΥΣΣΕΙΑ ΓΕΜΑΤΕΣ ΚΡΗΤΗ, ΣΑΒΒΟΠΟΥΛΟ ΚΑΙ ΜΗΤΡΟΠΑΝΟ\nΣυνδυάζοντας την Κρητική λεβεντιά με την Μακεδονίτικη φινέτσα, ό Κώστας Πρατσινάκης έχει κατορθώσει να μαγέψει και να συγκινήσει το κοινό με τις απίθανες μουσικές του δημιουργίες. Σπούδασε Πολιτικός Μηχανικός, εξάσκησε το επάγγελμα για να βγάλει τα προς το ζην και παράλληλα ασχολήθηκε με την μουσική με τον τρόπο που ο ίδιος επιθυμούσε.\nΟ Κώστας Πρατσινάκης θα βρίσκεται αύριο και το Σάββατο στην Οδύσσεια χαρίζοντας σε όλους εμάς δύο καταπληκτικές μουσικές βραδιές , αφιερωμένες στην Κρήτη η μία και σε σπουδαίους καλλιτέχνες όπως ο Σαββόπουλος και ο Μητροπάνος η άλλη. Ο Κώστας Πρατσινάκης μίλησε στον «π» για το μουσικό του ταξίδι, την πορεία του και τις συνεργασίες του\nΕρωτ: Είστε πέντε αδέρφια και όλα ασχολείστε με την μουσική. Ποιος σας μετέδωσε την αγάπη του για τη μουσική;\nΑπ: Η μητέρα μου, η οποία παρότι ήταν καταπληκτική τραγουδίστρια με σπάνια φωνή, τραγούδησε μόνο μία φορά στη ζωής της σε μια δική μου παράσταση. Δεν ήθελε να τραγουδάει σε κοινό. Η μητέρα μου λοιπόν μας μετέδωσε την αγάπη της για τη μουσική και έτσι και οι πέντε μας ασχοληθήκαμε με αυτή. Μάλιστα σε ένα φεστιβάλ τραγουδιού που συμμετείχαμε και οι πέντε αποφασίσαμε να ενώσουμε τις δυνάμεις μας και να γίνουμε γκρουπ. Βέβαια δεν παρουσιαζόμαστε συνέχεια ως γκρουπ διότι ο καθένας έχει και τη δική του πορεία. Επιλέγουμε όμως να κάνουμε παραστάσεις μαζί και αυτό αρέσει στο κοινό.\nΕρωτ: Ποιο είναι το επάγγελμά σας;\nΑπ: Σπούδασα πολιτικός μηχανικός και εξάσκησα το επάγγελμα αυτό για να είμαι οικονομικά ανεξάρτητος και να έχω την πολυτέλεια να επιλέγω τις μουσικές δουλειές μου. Ευτυχώς με τα χρήματα που κέρδισα από την δουλειά μου πραγματοποίησα όλα όσα ήθελα να κάνω στη μουσική.\nΕρωτ: Συχνά κατηγοριοποιούμε τους ερμηνευτές σε έντεχνους, λαϊκούς και ποπ. Πιστεύετε ότι πρέπει να υπάρχει διαχωρισμός;\nΑπ: Εκ των πραγμάτων υπάρχει. Ένας τραγουδιστής που σε όλη του την πορεία ερμήνευε ποπ τραγούδια αναπόφευκτα θα χαρακτηριστεί ποπ. Αυτό δεν σημαίνει όμως ότι τα ποπ τραγούδια δεν είναι όμορφα. Όπως επίσης ότι ένας ποπ τραγουδιστής που διαθέτει γνώσεις μουσικές και φωνή δεν μπορεί να τραγουδήσει εξίσου καλά ένα έντεχνο τραγούδι.\nΕρωτ: Έχετε κάνει σπουδαίες συνεργασίες ; Ξεχωρίζεται κάποια;\nΑπ: Όλες μου οι συνεργασίες ήταν ξεχωριστές. Αν με ρωτάτε να σας πω ποια ήταν η πιο δυνατή τότε σίγουρα θα έλεγα με τον Γιώργο Καζαντζή, όπου με εμπιστεύθηκε από την πρώτη στιγμή, συνεργαστήκαμε πολλές φορές και στη συνέχεια γίναμε και καλοί φίλοι. Επίσης με τον Ρασούλη η συνεργασία ήταν μοναδική. Κρητικός αυτός, Κρητικός εγώ, με μόνιμη κατοικία και οι δύο στη Θεσσαλονίκη, είχαμε πολλά κοινά και συναντιόμαστε και τα καλοκαίρια στα χωριά μας.\nΕρωτ: Έχει προβληθεί η δουλειά σας από τα ΜΜΕ;\nΑπ: Από τα Θεσσαλονικιώτικα ΜΜΕ δεν έχω παράπονο. Έχουν προβάλει τις δουλειές μου και με στήριξαν από την αρχή της πορείας μας. Με τα Αθηναϊκά ΜΜΕ ισχύουν άλλοι κανόνες περισσότερο ανταποδοτικοί. Υπήρξε προβολή και από τα αθηναϊκά αλλά όχι σε μεγάλο βαθμό.\nΕρωτ: Η κρίση που βιώνουμε σήμερα ως κοινωνία έχει επηρεάσει τη μουσική;\nΑπ: Στις δύσκολες συνθήκες το τραγούδι και η μουσική έχουν λόγο ύπαρξης. Θα ήθελα να βγει κάτι νέο και καλό από την κρίση αλλά ακόμα δεν το έχω δει. Περιμένω όμως ότι θα συμβεί.\nΕρωτ: Την Παρασκευή και το Σάββατο θα βρεθείτε στην Οδύσσεια στη Χίο. Τι θα παρακολουθήσει το κοινό;\nΑπ: Έρχομαι στη Χίο για 5η φορά και στην Οδύσσεια για 4η. Μάλιστα η τελευταία ήταν τον Ιούλιο και υποσχέθηκα στο κοινό ότι θα επανέλθω τον Σεπτέμβριο. Αύριο λοιπόν θα είναι μια βραδιά αφιερωμένη στην Κρήτη του Ξυλούρη και του Χαρούλη και το Σάββατο θα τραγουδήσουμε από Σαββόπουλο μέχρι Μητροπάνο.


Καβάλα: Αναβολή όλων των εκδηλώσεων - λαϊκές αγορές μόνο με μάσκα | Capital\nΔευτέρα, 03-Αυγ-2020 14:06\nΚαβάλα: Αναβολή όλων των εκδηλώσεων - λαϊκές αγορές μόνο με μάσκα\nΟ κ. Αντωνιάδης τόνισε ότι νωρίς σήμερα το πρωί πραγματοποιήθηκε τηλεδιάσκεψη με τους τέσσερις δημάρχους της Π.Ε. Καβάλας και τους εμπλεκόμενους υγειονομικούς και διοικητικούς φορείς και αποφασίστηκε η λήψη πιο αυστηρών μέτρων, με βασικό σκοπό τη μείωση της διασποράς του ιού στην κοινότητα. Σημείωσε ακόμα ότι μπορεί "ο αριθμός των κρουσμάτων να είναι μεγάλος αλλά δεν είναι και ανησυχητικός και πρέπει όλοι να τηρούν τα υγειονομικά μέτρα προστασίας και οι επιχειρήσεις να ακολουθούν τα προβλεπόμενα υγειονομικά πρωτόκολλα".\nΣημειώνεται ότι δεν μπορούν όλοι οι άνθρωποι να χτίσουν ανοσολογική απάντηση με την ίδια αποτελεσματικότητα.


Η Μαρία Ιωαννίδου ξεκαθαρίζει για την Ρένα Βλαχοπούλου! «Ποτέ δεν της το είπα»\nHome / Ψυχαγωγία / Η Μαρία Ιωαννίδου ξεκαθαρίζει για την Ρένα Βλαχοπούλου! «Ποτέ δεν της το είπα»\nΠέμπτη, 30.3.2017, 12:42\nΗ ιστορία με το «Μια Ελληνίδα στο Χαρέμι» και το παρασκήνιο...\nΜε αφορμή την αποκάλυψη που έκανε η Μαρία Ιωαννίδου στην εκπομπή του Σπύρου Παπαδόπουλου «Στην υγειά μας ρε παιδιά», η χορογράφος εξήγησε γιατί δεν είπε ποτέ κάτι για το περιστατικό στην ίδια τη Ρένα Βλαχοπούλου.\n«Ήταν το Μια Ελληνίδα στο Χαρέμι. Που είχαμε πάρει ένα αεροπλανάκι με το οποίο κινδυνεύσαμε κιόλας, ήταν του γιου Ωνάση. Πήγαμε κάπου στη Δήλο σε ένα μέρος που μοιάζει πολύ στην Σαχάρα. Ωστόσο, ο Δαλιανίδης δεν βρήκε μια λίμνη που υποτίθεται σεναριακά τρέχουμε, είμαστε δυστυχισμένοι και θέλουμε να βρούμε νερό, διψάμε. Είχαμε μεγάλη ταλαιπωρία και βρίσκει ο Δαλιανίδης μια γούρνα από ζώα που είχε μέσα μυγάκια, κροκοδειλάκια, κατσαρίδες, τα πάντα. Εγώ ήμουν η μικρότερη της παρέας, δεν έπινα νερό. Δεν ήθελα να πιω. Και με βουτάει από το μαλλί η Βλαχοπούλου, έλα εδώ μου λέει να τελειώσει το πλάνο. Με βουτάει στη λίμνη. Κατάπια. Την άλλη μέρα ήμουν με 40 πυρετό. Είχα κοιλιακά.\nΣτη Ρένα να πω εγώ κάτι; Εγώ ήμουν 17 χρονών τότε. Έκανα καριέρα, έκανα πορεία, ξεκινούσα, πως θα πω στην Βλαχοπούλου κάτι; Ε δεν το έκανε από κακία, ήταν το γεγονός ότι είχαν κουραστεί πάρα πολύ. Ποτέ δεν της το είπα. Ήταν τόσο γλυκιά η Ρένα.»\nΜΑΡΙΑ ΙΩΑΝΝΙΔΟΥ ΡΕΝΑ ΒΛΑΧΟΠΟΥΛΟΥ


Σκέψεις, συγκρίσεις και συμπεράσματα για την πανδημία. Το έλλειμμα ηγεσίας της Ε.Ε. – ΕΛΛΗΝΕΣ ΕΘΝΙΚΙΣΤΕΣ\nΑΝΑΤΟΛΙΚΟΣ ΤΟΜΕΑΣ, ΑΝΤΙΕΜΒΟΛΙΑΣΤΕΣ ΤΣΑΡΛΑΤΑΝΟΙ, ΕΞΩ ΑΠΟ ΤΟ ΕΥΡΩ ΕΘΝΙΚΟ ΝΟΜΙΣΜΑ ΤΩΡΑ, Refugees NOT welcome\nΣκέψεις, συγκρίσεις και συμπεράσματα για την πανδημία. Το έλλειμμα ηγεσίας της Ε.Ε.\n17/04/2021 ΕΛΛΗΝΕΣ ΕΘΝΙΚΙΣΤΕΣ\nπηγή: ΑΝΑΤΟΛΙΚΟΣ ΤΟΜΕΑΣ (ANTINEWS – https://www.antinews.gr/action.read/antitheseis/skepseis-sugkriseis-kai-sumperasmata-gia-tin-pandimia/10.149969)\nΧωρίς να υπεισέλθω στον αδυσώπητο ανταγωνισμό που μαίνεται μεταξύ των γιγάντων της φαρμακοβιομηχανίας και το γεωπολιτικό παιχνίδι που τον επικαθορίζει , θα σημειώσω μόνο ότι χρειάστηκαν πέντε χρόνια για να αναπτυχθεί το εμβόλιο κατά του ιού Έμπολα, αλλά σε ένα μόλις χρόνο αναπτύχθηκαν πλήθος εμβόλια κατά του κορωνοϊού, αποτελεσματικά ή λιγότερο αποτελεσματικά. Η προηγούμενη Αμερικανική κυβέρνηση βιώνοντας πολύ επώδυνα την κατάσταση και τις απαιτήσεις της διανομής έδωσε εντολή στις εγχώριες βιομηχανίες να αναπτύξουν εμβόλιο, να το παράξουν σε μεγάλες ποσότητες και στη συνέχεια ανέθεσε την διανομή υπό την επίβλεψη των ενόπλων δυνάμεων. Ολόκληρες παραγωγικές μονάδες δημιουργήθηκαν εντός δύο ή τριών μηνών για να δώσουν κάτι το οποίο δεν είχε καν ανακαλυφθεί ακόμα! Το πρόγραμμα μαζικού εμβολιασμού στις Η.Π.Α. εκτελείται σήμερα αυστηρά βάσει του χρονοδιαγράμματος και ο Πρόεδρος Μπάιντεν είπε στις αρχές Μαρτίου πως οι Η.Π.Α. θα έχουν ικανές ποσότητες εμβολίων για να εμβολιάσουν κάθε Αμερικανό πολίτη έως το τέλος Μαϊου, δύο μήνες νωρίτερα του αναμενομένου (είναι ευνόητο πως ό,τι ισχύει για το εμβόλιο, ισχύει και για τα φαρμακευτικά σκευάσματα).\nΣτην Ελλάδα γίνεται συνεχώς λόγος για την ασφυκτική πληρότητα των μέσων μαζικής μεταφοράς (συρμοί και λεωφορεία), τα αραιά δρομολόγια και την έλλειψη του αναγκαίου αριθμού οχημάτων και οδηγών. Σωστά εντοπίζονται αυτές οι ελλείψεις ήδη από την αρχή της πανδημίας, αλλά από τον αλγόριθμο λείπει μία κρίσιμη παράμετρος που δεν είναι άλλη από την σύνθεση του μετακινούμενου πληθυσμού ιδίως τις πολύ πρωϊνές και τις μεσημβρινές ώρες αιχμής. Το επιβατικό κοινό είναι κατά πλειοψηφία ξένοι, αφού οι Έλληνες προτιμούσαν ανέκαθεν τα οχήματά τους, ειδικότερα μάλιστα σε συνθήκες πανδημίας οπότε λάβαμε και συστάσεις γι’ αυτό.\nΑν δεν λαμβάνονται υπ’όψιν τα ανωτέρω είναι σαν να σχεδιάζεις τριάρι για να στεγάσεις δεκαμελή οικογένεια και να περιμένεις να σε πάρουν στα σοβαρά για πολιτικό μηχανικό.\nΗ αριστερή ρητορική περί έλλειψης περισσότερων λεωφορείων είναι και ρηχή και παραπλανητική. Αλλά ούτε από τους αντιαυτοχθονιστές της κυβέρνησης θα περίμενα να μιλήσουν για λεωφορεία υπερφορτωμένα από ξένους μετακινούνται ολούθε προκλητικά χωρίς μέτρα προστασίας, μεταδίδοντας και μολύνοντας ανεξέλεγκτα. Για την πραγματικότητα αυτή βοούν οι πολλαπλές εισβολές του ιού σε δομές φροντίδας ηλικιωμένων και οι τραγικές στατιστικές του Κεντρικού Τομέα (κέντρο δήμου Αθηναίων) και του Δυτικού Τομέα (Δυτική Αττική) όπου η μόλυνση δεν λέει να κοπάσει. Δεν έχω αμφιβολία ότι στην Θεσσαλονίκη η κατάσταση είναι αντίστοιχη. Από την αρχή της πανδημίας οι τυχοδιώκτες αρνούνταν εξώφθαλμα και συνεχίζουν να μην συμμορφώνονται με τους κανόνες προστασίας και τους περιορισμούς, απλούστατα διότι εμποδίζουν την ασύδοτη παρουσία τους και το κυνήγι της αδήλωτης εργασίας.\nΗ συρροή ξένων είναιμία από τις βασικές αιτίες που η πανδημίαμαίνεται στις μητροπόλεις σε όλο τον κόσμα, στα μέρη δηλαδή εκείνα όπου οι ιδέες των ανοιχτών συνόρων και της ελεύθερης αγοράς αναπτύσσονται ανεμπόδιστα. Και είναι αυτά τα μέρη όπου το κόστος του συνδυασμού φιλελευθερισμού και δικαιωματισμού αποδείχθηκε θανατηφόρο στην πανδημία.\nΑυτό το σχήμα μόλυνσης βίωσαν οδυνηρά και οι ΗΠΑ, όπου οι μισές Πολιτείες παρέμεναν περίπου ελεύθερες κορωνοϊού αλλά οι μητροπόλεις ειδικότερα οι λεγόμενες πόλεις-άσυλα, οι πόλεις-καταφύγια, οι πόλεις-κρησφύγετα «σφαγιάστηκαν», γιατί οι Κυβερνήτες εκεί εκλέγονται από τους μετανάστες που συρρέουν κατά εκατομμύρια και απαιτούν ανοιχτά σύνορα, ελεύθερη μετακίνηση, χρήματα, σπίτια και δικαιώματα.\nΠως μια χώρα σε ανάγκη θα κάνει ότι μπορεί για να αποκτήσει ή να επανακτήσει την χαμένη της αυτάρκεια.\no Χώρες που θέλησαν να έχουν έως την τελευταία στιγμή ανοιχτά τα εσωτερικά σύνορά τους προς τις μητροπόλεις της υπερμετάδοσης δεν άντεξαν (ΗΠΑ).\no Χώρες που άφησαν την βιομηχανία τους έρμαιο να παρακμάζει στο εσωτερικό εξωθώντας την εκτός της επικράτειάς τους βρέθηκαν σε κενό ελλείψεων βασικών αγαθών, χωρίς να μπορούν να παράγουν ζωτικό εξοπλισμό, όπως αναπνευστήρες και μάσκες (χώρες της ΕΕ).\no Χώρες με ισχυρή παραγωγική βάση, όπως η Κίνα, ή χώρες που εμφορούνται από εθνικά ιδεώδη έγκαιρης προετοιμασίας αντιμετώπισης επειγουσών καταστάσεων, αυτάρκεια, και διατήρηση σιδερόφρακτων συνόρων όπως το Ισραήλ και η Ρωσία, αντέδρασαν καλύτερα και ταχύτερα.\nΗ καθυστέρηση μεταφράζεται ήδη σε μια βίαιη πραγματικότητα πολλαπλών ελλειμμάτων, χρεωκοπιών και προσωπικών καταστροφών των ευρωπαίων πολιτών.\nΣταθερά οι Βορειοευρωπαίοι αρνούνται την αμοιβαιοποίηση του χρέους που χωρίς αυτήν η πανδημική κρίση δεν μπορεί να επιλυθεί και εάν δεν επιλυθεί η ΕΕ οδεύει προς αυτοκτονία.\nΌταν οι χώρες που επλήγησαν περισσότερο, όπως η Ιταλία και η Ισπανία, ζήτησαν ενίσχυση με «κορωνο-ομόλογα», που τα υπεστήριξαν και η Γαλλία, η Μάλτα, η Ελλάδα και η Ιρλανδία, Γερμανία και Ολλανδία «έπνιξαν» την πρόταση, με την Ολλανδία να απαιτεί κιόλας τα δάνεια να υπόκεινται σε «μακροπρόθεσμες υποχρεώσεις» για να μειωθεί το μέγεθος του κράτους πρόνοιας. Την ίδια παγερή αδιαφορία επέδειξαν οι ιθύνοντες του Ευρωπαϊκού Μηχανισμού Σταθερότητας (ΕΣΜ), που χρηματοδοτείται από τα κράτη της ΕΕ και ιδρύθηκε για να μπορεί να δανείζει μία χώρα έως το 2% του ΑΕΠ της σε περιόδους κρίσεων όπως αυτή.\nΗ Κ. Λαγκάρντ πολύ ενωρίς, τον Μάρτιο του 2020 ανακοίνωσε τη μη μείωση των επιτοκίων, αχρηστεύοντας την πολιτική του προκατόχου της, Μάριο Ντράγκι.\n«Η κεντρική τράπεζα δεν υπάρχει για να μειώνει τις διαφορές των spreads μεταξύ των Ιταλικών και των Γερμανικών ομολόγων» δήλωσε χωρίς πασπαλίσματα αλληλεγγύης. Οι δηλώσεις της εκτόξευσαν τις αποδόσεις των Ιταλικών ομολόγων και το χρέος της Ιταλίας. Η ΕΕ αποφάσισε να διορθώσει την πολιτική της προς το κοινό ευρωπαϊκό καλό μόνο όταν το θανάσιμο άγγιγμα του κορωνοϊού άρχισε να πλήττει σοβαρά τους Οίκους Ισχύος εντός της ΕΕ, δηλαδή την Γαλλία και την Γερμανία.\nΗ αποτυχία της ΕΕ εξέθεσε σε δημόσια θέα τις θεσμικές της αδυναμίες.\nΑντίθετα, το Ηνωμένο Βασίλειο χάρις στο Brexit δεν μπορεί να πληγεί από τις αλλοπρόσαλλες αποφάσεις της Ε.Ε.\nΗ ΕΕ σε πολιτικό, γεωπολιτικό και αμυντικό επίπεδο είναι ανύπαρκτη και το διαπιστώνουμε πικρά στα ευρωτουρκικά. Η κοινή λογική θα υπαγόρευε την συρρίκνωσή της στις διαστάσεις απλώς μιας ενιαίας αγοράς, χωρίς εσωτερικά σύνορα ή άλλες ρυθμίσεις στην ελεύθερη μετακίνηση υπηρεσιών και αγαθών και ως εκεί!\nΚάθε επιπλέον συγκεντρωτικότητα θα αποβαίνει συνεχώς εις βάρος των Ευρωπαίων ιθαγενών και των ζωτικών τους συμφερὀντων, είτε ως κωλυσιεργία αποδέσμευσης πόρων είτε ως ψυχρή εγκατάλειψη κάποιας χώρας στην τύχη της (Ιταλία ή Ελλάδα) είτε ως ωμή (πραγματοποιηθείσα ήδη εδώ) επιβολή επαχθών δανειστικών όρων και μετατροπή της σε μοτέλ πολυτελούς διαβίωσης επήλυδων.\nπηγή: ΑΝΑΤΟΛΙΚΟΣ ΤΟΜΕΑΣ -Ἐθνικὴ Διασύνδεση Ἀνατολικῆς Ἀττικῆς\nPrevious postΤραγικός ουραγός η Ευρωπαϊκή Ένωση στο πρόγραμμα εμβολιασμών. Η ΕΕ ΑΝΟΙΧΤΑ ΣΥΝΟΡΑ ΑΝΟΙΧΤΑ ΠΟΔΙΑ είναι πεθαμένη και κάνει ότι δεν το ξέρει.\nNext postΕξωφρενικές οι δηλώσεις Δένδια περί μη εξόρυξης ελληνικών κοιτασμάτων στην Α. Μεσόγειο; Όχι δά! Όλα γραμμένα έγκαιρα από τον ΑΝΑΤΟΛΙΚΟ ΤΟΜΕΑ!


Η ξεχασμένη αποκέντρωση |\nΗ ξεχασμένη αποκέντρωση\nPosted on Αύγουστος 29, 2009 by το φελέκι\nΤου Πάσχου Μανδραβέλη. Αναδημοσίευση από την Καθημερινή (28/8).\nΕπειδή είναι σίγουρο ότι με τους εμπρηστές και οικοπεδοφάγους θα ασχοληθούμε του χρόνου το καλοκαίρι, δηλαδή στις επόμενες πυρκαγιές (σ.σ.: την άλλη βδομάδα θα ασχοληθούμε με σοβαρότερα πράγματα, όπως είναι ο χρόνος των εκλογών ή τι θα πει ο πρωθυπουργός στη ΔΕΘ), οφείλουμε να συνοψίσουμε το πώς φτάσαμε στις ολόμαυρες ράχες της Αττικής.\nΗταν πολιτική επιλογή να έχουμε ένα μεγάλο και συγκεντρωτικό κράτος μετά τον Εμφύλιο. Οι αποκεντρωμένες δομές (π.χ. της Τοπικής Αυτοδιοίκησης) μπορούσαν να πέσουν στα χέρια της Αριστεράς και γι’ αυτό επιλέχθηκε να ασκείται όλη η διοίκηση από την Αθήνα. Το μεγάλο και συγκεντρωτικό κράτος χρειάζεται πολλούς υπαλλήλους και με δεδομένες τις τεχνολογίες επικοινωνίας της εποχής (ένα τηλέφωνο υπήρχε και δίκτυο δεν έφτανε σε όλη την επικράτεια), αυτοί έπρεπε να είναι συγκεντρωμένοι σε ένα γεωγραφικό χώρο.\nΟι πολλοί άνθρωποι χρειάζονται τροφή, στέγη, υποδομές κ.λπ. όπερ σημαίνει ότι στον ίδιο χώρο πρέπει να μαζευτούν ακόμη περισσότεροι για να προσφέρουν όλες τις παράπλευρες υπηρεσίες. Εκ των πραγμάτων οι επιχειρήσεις θα συγκεντρωθούν εκεί που υπάρχει η μεγάλη αγορά. Θα ήταν ανόητο να κουβαλά κάποιος τα εμπορεύματά του π.χ. από την Καλαμάτα (χρειαζόταν πέντε ώρες με το παλιό οδικό δίκτυο), όταν μπορούσε να φτιάξει το εργοστάσιό του στην οδό Πειραιώς. Δημιουργήθηκαν ακόμη περισσότερες θέσεις εργασίας στο Λεκανοπέδιο που έγινε κίνητρο να έρθουν κι άλλοι στην πρωτεύουσα.\nΗ αύξηση του πληθυσμού διόγκωσε και τη ζήτηση γης, η οποία ήταν φυσικό να εκτονωθεί στις γύρω περιοχές, είτε αυτές ήταν «απείρου κάλλους», όπως συνηθίσαμε εσχάτως να λέμε, είτε βρισκόταν στα πετρώδη βουνά του Περάματος.\nΑντί λοιπόν να κλαίμε και να οδυρόμαστε κάθε χρόνο για τα πεύκα που χάνονται, αντί η κάθε γενιά καταπατητών της Πεντέλης να ελεεινολογεί τους εμπρηστές που φροντίζουν για την επόμενη γενιά καταπατητών πρέπει να δούμε τη «μαύρη τρύπα» που καταπίνει ακόμη και δάση. Υπάρχει στο κέντρο του πολιτικού, κοινωνικού και οικονομικού συστήματος της χώρας, και είναι το μεγάλο και συγκεντρωτικό κράτος. Αυτό συγκέντρωσε τον μισό πληθυσμό στην πρωτεύουσα (σ.σ.: κάποτε, και για ευνόητους λόγους, ένα μεγάλο μέρος του στρατεύματος υπήρχε γύρω από την Αθήνα).\nΤώρα πρέπει να καταλάβουμε ότι το μετεμφυλιακό μοντέλο έχει φτάσει σε αδιέξοδο: οικονομικό, κοινωνικό, ακόμη και χωροταξικό. Οφείλουμε να αποκεντρώσουμε αρμοδιότητες, ώστε προϊόντος του χρόνου να χρειάζονται λιγότεροι άνθρωποι στο κέντρο και περισσότεροι στην περιφέρεια. Οι τεχνολογίες Διαδικτύου, έτσι κι αλλιώς, ευνοούν μια τέτοια προοπτική. Απλώς χρειάζεται σχέδιο αποκέντρωσης και φυσικά πολιτική βούληση. Δυστυχώς, από την κυβέρνηση έλειπε το πρώτο, οπότε αναγκαστικά δεν θα είχε και το δεύτερο. Ή αντιστρόφως…\n« «Κάνουμε τη δουλειά μας κανονικά» Πού πήγαν οι παλιές, καλές μέρες; »


Προοδευτική: Δίπλα στην ομάδα ο Δήμαρχος Κορυδαλλού! – Peiraiotika GR\nΠροοδευτική: Δίπλα στην ομάδα ο Δήμαρχος Κορυδαλλού!\nin NEWS, Γ ΕΘΝΙΚΗ, ΕΠΙΚΑΙΡΟΤΗΤΑ, ΟΜΙΛΟΣ 6, ΠΟΔΟΣΦΑΙΡΟ, ΠΡΟΟΔΕΥΤΙΚΗ\nΑρκετά μεγάλη στήριξη δείχνει προς την Προοδευτική ο δήμαρχος Κορυδαλλού Νίκος Χουρσαλάς ιδίως στο οικονομικό κομμάτι.\nΠιο συγκεκριμένα ο κ. Χουρσαλάς κάλυψε εξ ολοκλήρου τα έξοδα της Προοδευτικής για το επερχόμενο εκτός έδρας παιχνίδι στη Νάξο κόντρα στον Πανναξιακό, ενώ παράλληλα έχει υποσχεθεί να πληρώσει και όλες τις υπόλοιπες εκτός έδρας αποστολές των Βυσσινί.\nΈτσι, η διοίκηση της ομάδας, σε ανάρτησή της στα Social Media, ευχαρίστησε θερμά τον κ. Χουρσαλά για την έμπρακτη στήριξη προς την Προοδευτική.\nΤο συγκρότημα του Αντώνη Καλαμάκη θα αναχωρήσει το πρωί του Σαββάτου 8/5 για το νησί των Κυκλάδων, θα καταλύσει σε ξενοδοχείο της περιοχής, ενώ το απόγευμα υπάρχει προγραμματισμένη προπόνηση.\nΤο παιχνίδι θα γίνει την Κυριακή 9/5 στις 13:30 μετά από αίτημα που υπέβαλε η Προοδευτική.\n”Ο πρόεδρος και το Δ. Συμβούλιο ανακοινώνει ότι το ΤΑΞΊΔΙ ΤΗΣ ΜΕΓΆΛΗ ΟΜΑΔΑΣ ΠΟΥ ΛΈΓΕΤΑΙ ΠΡΟΟΔΕΥΤΙΚΉ ΣΤΗΝ ΝΆΞΟ ΕΝ ΌΨΕΙ ΤΟΥ ΑΓΏΝΑ ΜΕ ΤΟΝ ΠΑΝΑΞΙΑΚΟ ΤΟ ΚΆΛΥΨΕ ΕΞ ΟΛΟΚΛΉΡΟΥ Ο ΔΗΜΑΡΧΟΣ ΜΑΣ ΚΟΡΥΔΑΛΛΟΎ ΧΟΥΡΣΑΛΆΣ ΝΊΚΟΣ ΚΑΘΩΣ ΚΑΙ ΤΗΝ ΜΕΤΑΦΟΡΆ ΤΗΣ ΟΜΑΔΟΣ ΜΑΣ ΟΔΙΚΩΣ ΣΕ ΟΛΕΣ ΤΙΣ ΑΠΟΣΤΟΛΕΣ ΕΚΤΟΣ ΕΔΡΑΣ. ΤΗΡΩΝΤΑΣ ΤΗΝ ΥΠΌΣΧΕΣΗ ΤΟΥ. ΆΛΛΩΣΤΕ Η ΤΉΡΗΣΗ ΤΗΣ ΥΠΟΣΧΕΣΗΣ ΕΊΝΑΙ ΓΝΏΡΙΣΜΑ ΜΕΓΆΛΩΝ ΑΝΔΡΏΝ. ΕΥΧΑΡΙΣΤΟΎΜΕ ΠΟΛΎ ΔΉΜΑΡΧΕ ΕΊΣΑΙ ΕΝΑΣ ΑΠΟ ΕΜΑΣ.\nΗ Αποστολή της ομάδος μας θα αναχωρήσει σαββατο πρωί θα καταλύσει σε γνωστό ξενοδοχείο της Νάξου θα προπονηθει το Σάββατο το απόγευμα στο ομώνυμο νησί και θα επιστρέψει μετά το τέλος του αγώνα που θα αρχίσει 1.30 κατόπιν αιτηματός μας.\nΤΕΛΕΙΩΝΩΝΤΑΣ Η ΟΜΆΔΑ ΜΑΣ ΕΥΧΑΡΙΣΤΕΊ ΤΟΝ ΠΡΌΕΔΡΟ ΤΗΣ ΠΑΕ ΑΙΓΆΛΕΩ ΠΑΛΤΟΓΛΟΥ ΆΡΗ ΓΙΑ ΤΗΝ ΜΕΓΆΛΗ ΔΙΕΥΚΌΛΥΝΣΗ ΠΟΥ ΠΑΡΕΊΧΕ ΣΤΗΝ ΟΜΆΔΑ ΜΑΣ.. ΕΥΧΑΡΙΣΤΟΎΜΕ ΆΡΗ”\nTags: 6ος όμιλοςΠανναξιακόςΠροοδευτικήΧΟΥΡΣΑΛΑΣ


2η θέση στον κόσμο τα κορίτσια του 1ου Λυκείου Βούλας στο μπάσκετ! – 3Β Βάρη Βούλα Βουλιαγμένη\n28 Νοεμβρίου 2020, 4:35 μμ\n2η θέση στον κόσμο τα κορίτσια του 1ου Λυκείου Βούλας στο μπάσκετ!\n8 Μαΐου 2017, 10:17 πμ\nΕνθουσιώδη υποδοχή επιφύλαξαν αργά το βράδυ της Κυριακής κάτοικοι και εκπρόσωποι του Δήμου Βάρης Βούλας Βουλιαγμένης στα ασημένια κορίτσια του 1ου Λυκείου Βούλας.\nΗ ομάδα μπάσκετ των κοριτσιών ήρθε φέρνοντας το ασημένιο μετάλλιο από το Παγκόσμιο Σχολικό Πρωτάθλημα. Το τουρνουά διεξήχθη στην Κροατία, όπου στον τελικό η Ελλάδα (1ο Λύκειο Βούλας) ηττήθηκε από τη Σερβία.\nΠρόκειται για τη μεγαλύτερη επιτυχία του ελληνικού σχολικού αθλητισμού στο μπάσκετ των κοριτισιών.\nΗ αποστολή της ομάδας έφτασε στη 1 μετά τα μεσάνυχτα στο αεροδρόμιο της Αθήνας και στο προαύλιο του σχολείου τους στήθηκε μια πολύ θερμή τελετή υποδοχής.\nΟ Δήμαρχος Βάρης Βούλας Βουλιαγμένης, Γρηγόρης Κωνσταντέλλος, δαφνοστεφάνωσε τα κορίτσια υπογραμμίζοντας τη μεγάλη τους επιτυχία.\nΣε μια πολύ όμορφη συμβολική κίνηση, η ομάδα μπάσκετ αγοριών του 2ου Λυκείου Βούλας, προσέφερε στα κορίτσια του 1ου Λυκείου από ένα ροζ τριαντάφυλλο.\nΑκολούθησε το …παραδοσιακό άνοιγμα σαμπάνιας, με ξέφρενο χορό στα συνθήματα της Εθνικής Ελλάδος.\nΣτο αεροδρόμιο “Ελευθέριος Βενιζέλος” βρέθηκε κατά την υποδοχή ο Δημοσθένης Δόγκας και ο Διονύσης Γεωργουλόπουλος. Στο προαύλιο του 1ου Λυκείου Βούλας τις αθλήτριες υποδέχτηκαν μεταξύ άλλων οι αντιδήμαρχοι Μιχάλης Ανδριόπουλος και Φιλάρετος Χατζηστεφάνου, η Νανά Καραγιάν, ο Δημήτρης Κιούκης, η πρόεδρος του Τοπικού Συμβουλίου Βούλας Νατάσα Κουρεντζή, η τοπική σύμβουλος Ελπίδα Γεωργακοπούλου και οι πρόεδροι των δημοτικών σχολικών Επιτροπών Μίμα Νικηφοράκη και Δώρα Τριάντη.\nΠολύ συγκινημένη η διευθύντρια του σχολείου Αποστολία Παπαγιάννη …αποθεώθηκε από τις μαθήτριές της.\nΈνα σύντομο χαιρετισμό απηύθυνε και ο πρόεδρος του Πρωτέα Βούλας, Χρήστος Βασιλειάδης, ένα σωματείο με ιδιαίτερη συμβολή στη δημιουργία και την ανάδειξη της dream team της Βούλας.\nΗ αρχηγός της ομάδας και mvp του τουρνουά, Ιβάνα Ράτζα δεν αποχωρίστηκε ούτε στιγμή το κύπελλο που σήκωσε στην Κροατία.


Ερυθρός Αστέρας - Τσεντεβίτα 94-74 | SDNA\n7η Αγωνιστική του Top16\n11 Φεβρουαρίου 2016, 21:00\nΕρυθρός Αστέρας - Τσεντεβίτα 94-74\n11 Φεβρουαρίου 2016, 22:45\nΤελευταία ανανέωση: 11 Φεβρουαρίου 2016, 22:57\nΟ Ερυθρός Αστέρας στην κατάμεστη Hala Pionir και υπό το βλέμμα του Νόβακ Τζόκοβιτς και του Μάρκο Πάντελιτς νίκησε με 94-74 την Τσεντεβίτα για την 7η αγωνιστική του Top 16 της Euroleague.\nΟι Νόβακ Τζόκοβιτς και Μάρκο Πάντελιτς παρακολούθησαν από κοντά την αγαπημένη τους ομάδα και της έφεραν γούρι, καθώς εκείνη ανέβηκε στο 4-3 στο Group E του Top 16 της Euroleague ενώ οι Κροάτες υποχώρησαν στο 2-5.\nΟ Κούινσι Μίλερ και ο Βασίλιε Μίτσιτς ήταν οι κορυφαίοι των νικητών, των οποίων οι φίλαθλοι τίμησαν την μνήμη των 21 θυμάτων της τραγωδίας στη Θύρα 7, ενώ οι Τζέικομπο Πούλεν, Τζέιμς Ουάτι και Μίρο Μπίλαν διακρίθηκαν από την πλευρά της Τσεντεβίτα.\nΟι γηπεδούχοι από την αρχή της αναμέτρησης επέβαλλαν τον ρυθμό τους και χρειάστηκαν μόλις 4' για να προηγηθούν με διψήφια διαφορά (13-2). Ο Μίλερ σημειώνοντας 8 πόντους ηγήθηκε των επιθετικών προσπαθειών της ομάδας του, η οποία βασιζόμενη στην πολύ καλή της άμυνα έκλεισε την πρώτη περίοδο πστο +14 (26-12).\nΟι Κροάτες στο ξεκίνημα της δεύτερης περιόδου επιχείρησαν να κατεβάσουν την διαφορά και στο 15' με καλάθι του Πίλεπιτς έφτασε στο -10 (32-22), ενώ λίγο πριν από το φινάλε μείωσε σε 41-32 με τρίποντο του Ουόκερ. Ο Ρέμπιτς, όμως, ευστόχησε σε δίποντο και ο Ερυθρός Αστέρας στου δρόμου τα μισά ήταν μπροστά με 11 πόντους (43-32, 20').\nΟι Κίνσεϊ και Μίλερ ανέβασαν διαφορά στους 16 πόντους στο 22' (50-34), αλλά η Τσεντεβίτα ανέβασε «στροφές» και κάνοντας επιμέρους σκορ 2-12 μείωσε σε 52-46 στο 16'. Ο Ερυθρός Αστέρας απάντησε για το 62-49 (39'), αλλά οι Γκόρντιτς (3π.) και Πούλεν (4π.) επανέφεραν την ομάδα τους στο -6 (62-56).\nΟ Μίτσιτς και ο Μίλερ έδωσαν σημαντική «ανάσα» στην ομάδα τους, καθώς την οδήγησαν στο +13 (71-58), ενώ ο Αμερικανός φόργουορντ έβαλε την υπογραφή του στο 81-65 στο 35΄, ενώ η συμπλήρωση των 40' βρήκε τον Ερυθρό Αστέρα με 94-74.\nΔεκάλεπτα: 26-12, 43-32, 62-56, 94-74\nΟ Μπουρούσης νικά το χρονόμετρο! (vid)\nΤίμησαν τη μνήμη των θυμάτων της Θύρας 7 στο Βελιγράδι (vid)\n«Χαμός» για Τζόκοβιτς (vid)


20/11/2014 - Οι νέες ταινίες της εβδομάδας στις ελληνικές αίθουσες ~ Το μεγαλείο των Τεχνών...\n20/11/2014 - Οι νέες ταινίες της εβδομάδας στις ελληνικές αίθουσες\nThe Hunger Games: Mockingjay Part 1 - The Hunger Games: Επανάσταση Μέρος 1\nΗ Katniss Everdeen διστακτικά ηγείται των περιφερειών της Πάνεμ σε επανάσταση εναντίον της Κάπιτολ. Καθώς η εξέγερση απειλεί την καταστροφή των υπολοίπων περιφερειών από την Κάπιτολ, η Κατνίς πρέπει να αναρωτηθεί ποιον μπορεί να εμπιστευτεί και τι επιβάλλεται να γίνει, καθώς μόνο στα δικά της χέρια κρατιέται η ισορροπία της χώρας.\nZwei leben - Διπλή ζωή\n1990 κι ενώ το τοίχος του Βερολίνου μόλις έπεσε. Η Katrine μεγάλωσε στην Ανατολική Γερμανία και τώρα ζει στη Νορβηγία επί 20 χρόνια. Είναι ένα παιδί του πολέμου, από την ένωση μιας Νορβηγίδας με έναν γερμανό φαντάρο. Η Katrine απολαμβάνει μια οικογενειακή ζωή, δίπλα στη μητέρα της, τον σύζυγο της, την κόρη και την εγγονή της. Όταν ένας δικηγόρος τής ζητά να παραστεί ως μάρτυρας σε μια δίκη ενάντια του νορβηγικού δημοσίου που αφορά παιδιά που έχουν γεννηθεί κατά τον Β’ Παγκόσμιο Πόλεμο, αυτή αρνείται. Σύντομα, ένας ιστός από μυστικά αποκαλύπτεται, μέχρι που η Katrine αισθάνεται «γυμνή» σε αντιστάσεις και οι αγαπημένοι της επιβάλλεται να πάρουν τα πράγματα στα χέρια τους. Τι είναι, όμως, πιο σημαντικό, όλα όσα έχουν ζήσει μαζί ή το ψέμα στο οποίο όλα αυτά βασίστηκαν;\nΗ 60χρονη Angelique εργάζεται σε ένα μπαρ κοντά στα γαλλο-γερμανικά σύνορα. Ακόμα της αρέσει να διασκεδάζει, αλλά και ακόμα ελκύεται από τα αρσενικά που την περιστοιχίζουν. Πάντα είχε πολλούς πελάτες, αλλά τελευταία είναι όλο και λιγότεροι. Ο πιο σταθερός όλων είναι ο Michel, και όπως πάντα, ακόμα την αγαπάει. Μια ημέρα, της κάνει πρόταση γάμου.\nGemma Bovery - Η άλλη Μποβαρί\nΗ βρετανίδα Gemma μόλις πέρασε μια θυελλώδη σχέση με τον Patrick και δέχεται την πρόταση γάμου του Charlie. Κουρασμένη από τη ζωή του Λονδίνου και τις απαιτήσεις της πρώην συζύγου του Charlie, αποφασίζουν να πάνε να ζήσουν σε χωριό της Νορμανδίας. Όλα κυλάν φυσιολογικά, μέχρι που στο χωριό εμφανίζεται ο Patrick, που τον παράτησε η νέα του κοπέλα. Τα συναισθήματα της Gemma είναι πλέον μπερδεμένα και είναι δύσκολο να πάρει αποφάσεις.\nΗ αληθινή ιστορία της μιγάδας Dido Elizabeth Belle και των διακρίσεων σε βάρος της στην αριστοκρατική κοινωνία της Αγγλίας του 18ου αιώνα. Νόθα κόρη του πλοιάρχου του βασιλικού ναυτικού John Lindsay, γεννήθηκε όταν ο Lindsay τοποθετήθηκε στην Καραϊβική κι έκανε σχέση με μια έγχρωμη, τη Maria. Η ιστορία της Belle περνάει από τη σκλαβιά στην ελευθερία και τη μάχη για την απελευθέρωση των έγχρωμων στην Αγγλία, ώσπου γνωρίζει κι ερωτεύεται τον ιδεαλιστή γιο ενός εφημέριου.\nΑπρίλιος, 1945. Καθώς οι σύμμαχοι κάνουν την τελική τους κίνηση στην Ευρώπη, ο ζυμωμένος στη μάχη αμερικανός λοχίας Wardaddy διοικεί ένα τανκ M4 Σέρμαν και τους πέντε του άντρες σε μια επικίνδυνη αποστολή πίσω από τις γραμμές του εχθρού. Λιγότεροι σε αριθμό και πυρομαχικά, οι έξι αυτοί άντρες πρέπει να ξεγελάσουν τις αντίθετες πιθανότητες και να χτυπήσουν στην καρδιά της ναζιστικής Γερμανίας.\nΗ Ελλάδα, η Πορτογαλία ή η Ιρλανδία στα χέρια των διεθνών οίκων ήταν ίσως μόνο η αρχή. «Τι να περιμένουμε στη συνέχεια»; «Τη Γαλλία. Σίγουρα τη Γαλλία». Τι θα συμβεί αν προκύψει κρίση χρέους για οικονομίες όπως η Γαλλία ή η Ιταλία; Ο γερμανός τραπεζίτης Rainer Voss αποκαλύπτει σε ένα ντοκιμαντέρ τις προβλέψεις του για την πορεία της ευρωπαϊκής οικονομίας.


Δεκέμβριος | 2012 | Ξηρομερίτισσα blog\nΣκοτείνιασε κι η παγωνιά\nτου κόσμου πάλι βγαίνει\nκάθε που ξυπνάει η νυχτιά\nκι ο ήλιος πια σωπαίνει.\nΚι έτσι ελεύθερος ο νους,\nψάχνει ελπίδα φρούδα,\nγυρεύει δρόμους πιο αγνούς,\nστου φεγγαριού τη ρούγα.\nΚοίτα τον έναστρο ουρανό\nδες …ένα αστέρι πέφτει\nσε ‘ κείνο κάνε μια ευχή\nτου κόσμου τον καθρέφτη.\nΚαι τ’ ουρανού την φορεσιά\nκεντάν’ στολίδια άσπρα\nμα πιάστηκε η μοναξιά\nστου Αυγερινού τα κάστρα!!!\nΣτο πρώτο φως,στο δρόμο που χάνεται,\nμία αχτίδα,από τα σύννεφα πιάνεται\nκι ο νους ξεφεύγει η μέρα σαν έρχεται\nτο μαύρο της νύχτας πρόθυμα διαδέχεται….\nΤο φως του ήλιου σαν ξεπροβάλλει\nμαζί του φέρνει ελπίδα…και πάλι!!!\nΠάνω στο γαλάζιο,\nτ’ ουρανού το απέραντο\nσμήνος από πουλιά\nπου φεύγουν σιωπηλά.\nΖηλεύω …αυτό τους το πέταγμα,\nσαν απόδραση ή ξεγνοιασιάς …απόσταγμα\nόπως και τ’ αεροπλάνα\nφτιάχνοντας όμορφα πλάνα\nστ’ ουρανού την αγκαλιά!\nΘαρρώ πως κάτι γνέφουν,\nκάτι θέλουν να πουν\nόπως η γη γυρίζει\nκι αυτά θα ξαναρθούν.\nΤο πέρασμά τους ίδιο,ίδια η διαδρομή,\nέτσι είναι και για κάποιους\nτο διάβα από τη ζωή…\nίδιες κινήσεις κι επαναλήψεις\nόπως κι ο ήλιος στο τέλος θα δύσει\nμα ανατέλλει ξανά από την αρχή,\nπράγματα απλά που ομορφαίνουν τη ζωή!!!\nΤα Χριστούγεννα άλλοτε και τώρα.\nΟι άντρες αναλάμβαναν το σφάξιμο των γουρουνιών.Κάθε σπίτι είχε κι ένα θρεφτάρι.\nΌλο το χωριό σείονταν από τις φωνές των γουρουνιών …με βαριοπούλα ή τουφέκι για να το ρίξουν κάτω,μια βάρβαρη μέθοδος,φανταστείτε πως φάνταζε στα μάτια των μικρών παιδιών που ήταν πολλές φορές θεατές.\nΚαθαρά ανδρική δουλειά γιατί απαιτούσε δυνατά χέρια.Κι έπειτα το γδάρσιμο,το ξεχώρισμα του κρέατος για διατήρηση στο ξίγκι,μέχρι του χρόνου.\nΜ’ αυτά τα λεφτά δεν αγοράζαμε περιττά πράγματα.\nΤα κάλαντα απαιτούν χρήματα που καταλήγουν συνήθως σε καταστήματα ηλεκτρονικών παιχνιδιών.\nΧριστούγεννα στο χωριό.\nΧριστούγεννα με ηλιοφάνεια σήμερα.\nΠρωί κι όλα τα τζάκια καπνίζουν στο ηλιόλουστο χωριό μας.\nΜετά την εκκλησία( όσοι πάνε),ακολουθεί το ψήσιμο του σπληνάντερου.\nΣτα χωριά αυτές τις μέρες τις περνάνε οικογενειακά με αναμμένο τζάκι ,καλή παρέα και κρασί.\nΘα ήθελα να ευχηθώ στα φιλικά blogs καλές γιορτές!\nΔεν ξέρω πως και αν γίνεται ν’ ανεβάσω φωτό στα blog σας,γι αυτό λοιπόν το κάνω από δω.\nΔελφινάκι,Έρη,Maria σας εύχομαι ό,τι καλύτερο !!!\nΚαλές γιορτές σ’ όλους τους αναγνώστες του blog » Ξηρομερίτισσα»!!!!\nΣιγανές ψιχάλες ,σιγανή βροχή,\nπέφτουνε οι στάλες μέσα στην ψυχή,\nΚι εσύ ουρανέ μου,πόση συννεφιά,\nβάζεις την καρδιά μου,\nψεύτικα όλα πια.\nΚι όπως συννεφιάζει μια κρυφή πληγή,\nτην ώρα που χαράζει,πάλι αιμορραγεί,\nειν΄αυτή του κόσμου η κρύα του ματιά\nγεμάτη υποκρισία,μίσος και ψευτιά.\nΟυρανέ μου, βρέξε μόνο ανθρωπιά,\nκι ήλιε μου σβήσε τα δάκρυα με χαρά!!!\nΚαι στου φεγγαριού τον κήπο\nκρύψε ουρανέ μου,της αγνής φιλίας πια το μύθο….\nΓι αυτούς που φεύγουν…\nΠολλοί Έλληνες εγκαταλείπουν την πατρίδα τους,για ένα καλύτερο αύριο.\nΓια ένα καλύτερο μέλλον αφού πια η χώρα μας,αδυνατεί πια να θρέψει τα παιδιά της.\nΜετανάστευση: αποτέλεσμα των χειρισμών των τελευταίων κυβερνήσεων καταδικάζοντας το μέλλον μας,το μέλλον των παιδιών μας.\nΦεύγουν με το αεροπλάνο ως μια σύγχρονη κιβωτό,από τον κατακλυσμό που διαρκεί,αφανίζοντας τα όνειρα,διαγράφοντας την Ιστορία,σβήνοντας το αύριο.\nΜε την καρδιά σφιγμένη,με δισταγμό τελικά παίρνουν τη μεγάλη απόφαση.\nΑπόφαση που λύνει τα προβλήματα του καθενός,σαν βάρκα που απομακρύνεται από ένα πλοίο που βουλιάζει.\nΚοιτάζουν πίσω και βλέπουν τα χώματα που μεγάλωσαν,τις γειτονιές που παίζανε,τους δικούς τους ανθρώπους κι αναρωτιούνται:\nΘα ξαναγυρίσουν;θα τους ξαναδούν;\nΜε μια κρυφή ελπίδα ότι σύντομα θα ξανάρθουν,δίνοντας έτσι μια υπόσχεση στη μητέρα πατρίδα.\nΜε τη σκέψη της προσωρινής φυγής,μέχρι να κοπάσει η μπόρα.\nΚάπου βαθιά στο μυαλό τους φοβούνται…κι αν δεν γυρίσουν;αν δεν φτιάξουν τα πράγματα;αν δεν ξαναδούν τα δικά τους άτομα;\nΌπως τότε…που η φτώχεια θέριζε την μεταπολεμική Ελλάδα,τότε που το ταξίδι διαρκούσε μήνες και υπομονετικά περίμεναν να δουν τη χώρα της σωτηρίας.\nΤότε που η καρδιά τους ράγιζε τη στιγμή του αποχωρισμού,αφήνοντας πίσω το δακρυσμένο βλέμμα της μάνας,τα θλιμμένα μάτια των αδερφών,την αγανάκτιση της συζύγου που έμενε πίσω,αναγκασμένη να συνεχίσει μόνη με τα παιδιά και μια άψυχη επιταγή από τον ξενιτεμένο,παντρεμένη μ’ ένα φάντασμα.\nΚι εκείνοι που έμεναν,δαγκώνοντας τα χείλη για να μη μη βγεί η κραυγή,χτυπώντας με οργή τη σφιγμένη γροθιά τους στο σιδερένιο κάβο του λιμανιού.\nΟργή που δεν μπορούσαν να κρατήσουν τα παιδιά τους στη χώρα τους,δίπλα τους,πλάι τους,μαζί στις χαρές και στις λύπες.\nΜόνη τους παρηγοριά,η καλύτερη ζωή..» φεύγει,αλλά…θα ζήσει»…έλεγαν κι ο λυγμός πνίγονταν από ένα χαμόγελο βγαλμένο με μεγάλη δυσκολία,φανερά ψεύτικο,που έπαιρνε μαζί του ο άνθρωπός τους ως δισάκι για το δρόμο της ξενιτιάς… ,η τελευταία ανάμνηση…\nΚι η μάνα εκεί…να βλέπει το σπλάχνο της,να απομακρύνεται,χωρίς να μπορεί να κρατηθεί πια…λυγίζει…ξεσπά σε λυγμούς…δεν έχει νόημα να κρατηθεί πια…έφυγε αλλά θα ζήσει,σ’ αυτό ελπίζει…\nΚι αργότερα,με τι λαχτάρα άνοιγε το γράμμα με χέρια τρεμάμενα,το πήγαινε σε κάποιον που ήξερε να διαβάζει…και κρεμόταν από τα χείλη του,καθώς κάθε λέξη ηχούσε σαν μελωδία στ ‘ αυτιά της,δίνοντας Νόμπελ ,σ αυτά τα λόγια,αναμεταδίδοντας τα ευχάριστα σ’ όλο το χωριό…με καμάρι αφηγούνταν το γράμμα του παιδιού της…προσπαθώντας να καλύψει τη δυστυχία της από το σαράκι του ζωντανού χωρισμού,καρτερώντας υπομονετικά το γυρισμό του με μια ευχή…να μην έχει κλείσει τα μάτια της,όταν θα γυρίσει.\nΚι έτσι ο χρόνος κυλά όταν κρατώντας πια τις ασπρόμαυρες φωτογραφίες,από το γάμο του,από τα εγγόνια που δεν μπορεί να σφίξει στην αγκαλιά της\nΠόσο καμαρώνει!!!κι όταν βλέπει την ζήλεια των άλλων της παιδιών τα καθησυχάζει λέγοντάς τους ότι το αγαπάει πολύ ώσπου να γυρίσει…\nΚαι ο νέος που πια έχει γίνει μεσήλικας,φτιάχνοντας τη δική του οικογένεια,έχει αποκτήσει το δικό του σπίτι,δουλεύοντας σαν σκλάβος,ώρες ατέλειωτες,ποτίζοντας με ιδρώτα τα χώματα της ξενιτιάς,σεβόμενος τους νόμους της νέας πατρίδας του,αλλά κρατώντας ζωντανή την ελληνική παράδοση.\nΚι όταν πια τα μαλλιά του έχουν ασπρίσει κοιτάζει πίσω του στη ξένη γη ,βλέποντας τη μικρή αυτοκρατορία του ,τα παιδιά του ευτυχισμένα και τα γερά θεμέλια του κόπου του,ποτισμένα με τα δάκρυα του χωρισμού,της νοσταλγίας και της αγανάκτισης τις ώρες που είχε ανάγκη τους δικούς του δίπλα του δεν τους είχε…για το θάνατο των γονιών του που ήταν αδύνατο να πάει,μαθαίνοντάς το από ένα άψυχο γράμμα…αναθεματίζοντας την ώρα που έφυγε.\nΠόση δύναμη ήθελε η ξενιτιά,με μια ζωή χωρις τον έντονο συναισθηματισμό των Ελλήνων…\nΚαι μια μέρα πραγματοποιεί το ταξίδι της επιστροφής,με τόση λαχτάρα!!!\nΠερπατά ξανά τους δρόμους που καλύφθηκαν με τσιμέντο,ψάχνει τις αλάνες που χτίστηκαν σπίτια και τους παιδικούς του φίλους στην αγκαλιά πια της μάνας γης.\nΠόσα δεν έζησε σ’ αυτό τον τόπο…αναρωτιέται αν έμενε…»όχι καλύτερα που έφυγα,έχω περιουσία….» μονολογούσε στην προσπάθεία του ν’ αναπληρώσει τα χαμένα χρόνια,τις στιγμές που δεν έζησε στα μέρη του.\nΣήμερα,οι ξενιτεμένοι μπορούν να ξαναβρεθούν στην πατρίδα το αργότερο σε δυο μέρες.\nΣήμερα η ξενιτεμένοι,βρίσκονται εικονικά μαζί με την οικογένειά τους μέσω Skype και Facebook.\nΠαρ’ όλα αυτά,η ξένη γη,τα ξένα χώματα,δεν αντικαθιστούν τις γειτονιές που μεγάλωσαν,το στοργικό βλέμμα της μάνας ,μετατρέποντας σε λαχτάρα την ώρα του γυρισμού.\nΣτα ξένα χώματα γράφουν το μέλλον τους,στα πάτρια εδάφη όμως,έθαψαν τις αναμνήσεις…που για πάντα θα κουβαλούν στη καλύτερη θέση της καρδιάς τους…περιμένοντας την ώρα που θα ξαναπατήσουν στην ελληνική γη.\nΓι αυτούς που φεύγουν…Γ.Πουλόπουλος.\nΗ κακοκαιρία των τελευταίων ημερών ,πλαισιώνει το Ξηρόμερο,με δυνατούς ανέμους,χαλάζι και χιόνια στα ορεινά.\nΤα Ακαρνανικά Όρη,στολίστηκαν με χιόνι ,συμπληρώνοντας τον χειμωνιάτικο καμβά.\nΗ θερμοκρασία έπεσε αισθητά ,το κρύο τσουχτερό,αλλά έχουμε θέα τα χιονισμένα βουνά.\nΚαι τίθεται το ερώτημα: χιόνι είναι;ή χαλάζι;\nΚαι στο Ξηρόμερο τα τζάκια καπνίζουν.\nΤην παγωνιά και τη μικρή μέρα του χειμώνα,κλείνει έξω η ζεστασιά του τζακιού.\nΔίπλα στο τζάκι λοιπόν με καλή παρέα,αφήνοντας το χρόνο να κυλάει αργά.\nΗ μοναδική συντροφιά για τους ηλικιωμένους,χαρά για τα παιδιά,απαραίτητη για αυτούς που αναζητούν ρομαντική ατμόσφαιρα,\nγι αυτούς που κατάκοποι γυρίζουν σπίτι μετά από αγροτικές εργασίες,απολαμβάνοντας στιγμές χαλάρωσης με καφέ η κρασί.\nΚοιτάζοντας τις φλόγες,που ζεσταίνουν την ψυχή σου,αφήνοντας το μυαλό να ταξιδεύει.\nΔίπλα στο τζάκι,αψηψώντας το διάβα του χειμώνα,ως την άνοιξη.\nΑργά και υπομονετικά…\nΣε λίγες μέρες κάθε σπίτι στολίζεται για τις γιορτές.\nΌσο διαφορετικά κι αν είναι φέτος,το αναμμένο τζάκι σίγουρα,θα δώσει την πιο εορταστική νότα στο σπίτι.\nΚαι το δωμάτιο που το πλαισιώνει μοιάζει σαν αίθουσα του θρόνου,\nμε την φωτιά ως βασίλισσα του χειμώνα…


Στον εισαγγελέα ο φάκελος Φουρθιώτη - Επιχείρησε διαπίστευση στη Βουλή με πλαστή ταυτότητα ΕΣΗΕΑ - CNN.gr\nΣτον εισαγγελέα ο φάκελος Φουρθιώτη - Επιχείρησε διαπίστευση στη Βουλή με πλαστή ταυτότητα ΕΣΗΕΑ\nΑνανεώθηκε: Πέμπτη, 08 Απριλίου 2021 16:35\nΣτον εισαγγελέα διαβιβάζει ο Πρόεδρος της Βουλής, Κώστας Τασούλας, τον φάκελο του Μένιου Φουρθιώτη μετά την αποκάλυψη πως είχε υποβάλλει αίτημα να διαπιστευτεί ως κοινοβουλευτικός συντάκτης, υποδεικνύοντας την πλαστή ταυτότητα της ΕΣΗΕΑ.\nΤο αίτημα, σύμφωνα με πληροφορίες, είχε υποβληθεί πριν από περίπου 1,5 μήνα και δεν έγινε ποτέ αποδεκτό. Ο φάκελος με τα σχετικά δικαιολογητικά που ίδιος είχε στειλει στη Βουλή, αποστέλλεται στον εισαγγελέα με το ερώτημα της πιθανής εξαπάτησης.\nΟι ίδιες πηγές αναφέρουν πως η εξέταση του σχετικού αιτήματος εκκρεμούσε από τότε. Αρχικά υπήρξαν σκέψεις διαβίβαση του φακέλου στην ΕΣΗΕΑ για λόγους επιβεβαίωσης, όμως, η ανακοίνωση της Ένωσης οδήγησε στην απόφαση πως θα ήταν μία περιττή πράξη.\nΣτο Δελτίου Τύπου που εξέδωσε πριν από λίγο η Βουλή αναφέρεται:\nΠΟΛΙΤΙΚΗ\t· ΒΟΥΛΗ\t· ΜΕΝΙΟΣ ΦΟΥΡΘΙΩΤΗΣ\t· ΚΩΣΤΑΣ ΤΑΣΟΥΛΑΣ\t· ΕΣΗΕΑ\t· ΠΛΑΣΤΟΓΡΑΦΙΑ\t· ΕΙΔΗΣΕΙΣ\t· ΕΙΔΗΣΕΙΣ ΤΩΡΑ\t· CNN ΕΙΔΗΣΕΙΣ\t· ΕΙΣΑΓΓΕΛΙΑ ΠΡΩΤΟΔΙΚΩΝ ΑΘΗΝΩΝ


Ρυμουλκόμενα | Navigate Telematics\nH Navigate έχει αναπτύξει εξειδικευμένη λύση σχεδιασμένη ειδικά για εσάς που έχετε ρυμουλκό και θέλετε να έχετε καλύτερο έλεγχο, μείωση του κόστους, αύξηση της παραγωγικότητας και της ασφάλειας.\nΟι διαχειριστές του στόλου προβληματίζονται με την ταυτότητα και τη θέση των ρυμουλκών τους, με αποτέλεσμα να δημιουργούνται πολλά προβλήματα με τον σχεδιασμό και το συντονισμό της εργασίας τους.\nΗ λύση Telenoisis Trailer είναι ένα σύστημα που επιτρέπει τη διαχείριση του στόλου σε πραγματικό χρόνο. Η κύρια λειτουργία του είναι η βελτιστοποίηση των πόρων και ο αποτελεσματικός συντονισμός των ρυμουλκούμενων σε λειτουργία, επιτρέποντας την παρακολούθηση σε πραγματικό χρόνο του ρυμουλκούμενου.\nΣε πραγματικό χρόνο αλλά και σε ειδική αναφορά ο διαχειριστής βλέπει την συσχέτiση οχήματος και Trailer. Τα αποτελέσματα είναι η μείωση του χρόνου για την εξευρεύνηση της ταυτοποίησης, η μείωση των εξόδων από τις τηλεφωνικές κλήσεις, η ασφάλεια αλλά και η επίτευξη του σωστού αποτελέσματος. Είναι ένα εύκολο σύστημα στον χειρισμό και έχει σχεδιαστεί για να χρησιμοποιείται από χρήστες που δεν έχουν μεγάλη γνώση των ηλεκτρονικών υπολογιστών.\nΕΝΤΟΠΙΣΜΟΣ ΡΥΜΟΥΛΚΟΥΜΕΝΟΥ ΣΕ ΠΡΑΓΜΑΤΙΚΟ ΧΡΟΝΟ\nΗ λύση Telenoisis Trailer είναι σχεδιασμένη ειδικά για τον εντοπισμό ρυμουλκούμενων, με πολλά πλεονεκτήματα, συμπεριλαμβανομένης της δυνατότητας εντοπισμού του ρυμουλκούμενου σε πραγματικό χρόνο. Επιτρέπει την ανάλυση της δραστηριότητας, όπως τα ταξίδια, διανυθέντα χιλιόμετρα, ώρες καθημερινής χρήσης και αδικαιολόγητες στάσεις.\nΜε την Telenoisis Trailer, μπορείτε επίσης να δημιουργήσετε σημεία ενδιαφέροντος και να ειδοποιείται ο διαχειριστής όταν το ρυμουλκούμενο διέρχεται από ένα σημείο αναφοράς ή έφθασε στον προορισμό του.


Ήττα... εντός προγράμματος για τον ΠΑΣ Λαμία, με 3-0 από τον Ολυμπιακό στο "Καραϊσκάκη" | Λαμιακός Τύπος\nΉττα... εντός προγράμματος για τον ΠΑΣ Λαμία, με 3-0 από τον Ολυμπιακό στο "Καραϊσκάκη"\nΚυρ, 07/03/2021 - 16:50 | lamiakos | Αθλητικά\nΤην ήττα με 3-0 από τον Ολυμπιακό, γνώρισε ο ΠΑΣ Λαμία στο παιχνίδι που διεξήχθη την Κυριακή (7/3) στο "Γ. Καραϊσκάκης" στο πλαίσιο της 25ης και προτελευταίας αγωνιστικής της κανονικής διάρκειας του πρωταθλήματος της Supere League Interwetten.\nΟι "κυανόλευκοι" είχαν εξ αρχής πολύ δύσκολο έργο κόντρα στην πρωτοπόρο ομάδα του πρωταθλήματος και το γεγονός ότι... κατέβηκαν με πολλές αλλαγές στη σύνθεσή τους, λόγω των κρίσιμων αγώνων που ακολουθούν με ΑΕΛ και Ατρόμητο, έκαναν ακόμη πιο δύσκολο το έργο τους, για να μπορέσουν να φύγουν με θετικό αποτέλεσμα από τον Πειραιά.\nΤελικά, ο Ολυμπιακός, με τα δύο πολύ γρήγορα γκολ που πέτυχε στο 8' και στο 10' με τους Μπρούμα και Φορτούνη αντίστοιχα, κατάφερε να βάλει από νωρίς τις βάσεις για την επικράτησή του την οποία και πιστοποίησε λίγα λεπτά αργότερα, όταν στο 34' ο Ελ Αραμπί βρήκε το δρόμο προς τα δίχτυα, κάνοντας το 3-0 για τους γηπεδούχους που ήταν και το τελικό σκορ.\nΠλέον η Λαμία κοιτάει το μεσοβδόμαδο πολύ σπουδαίο ματς με την ΑΕΛ στο "Αθανάσιος Διάκος" και ο Ολυμπιακός το επίσης σπουδαίο, πρώτο παιχνίδι για τη φάση των 16 του UEFA Europa League κόντρα στην Άρσεναλ στο "Γεώργιος Καραϊσκάκης".\nΟΛΥΜΠΙΑΚΟΣ (Πέδρο Μαρτίνς): Σα, Λαλά, Παπασταθόπουλος, Μπα, Ρέαμπτσιουκ, Μπουχαλάκης, Εμβιλά, Βαλμπουενά, Φορτούνης, Μπρούμα, Ελ Αραμπί.\nΠΑΣ ΛΑΜΙΑ (Μιχάλης Γρηγορίου): Θεοδωρόπουλος, Τζέιμς, Βύντρα, Ασίγκμπα, Σαραμαντάς, Γκούγκα, Μπιάρνασον, Προβυδάκης, Πίτι, Ρόμανιτς, Βασιλακάκης.\n1' Έναρξη του αγώνα\n2' Πρώτη επικίνδυνη στιγμή για τον Ολυμπιακό στο παιχνίδι, όταν ο Λαλά έκανε το γύρισμα από τα δεξιά με τον Θεοδωρόπουλο, να διώχνει.\n3' Πρώτη καλή στιγμή και για τη Λαμία, στο ματς, όταν ο Πίτι έκανε το σουτ έξω από την περιοχή, με τη μπάλα να φεύγει άουτ.\n4' Ο Ελ Αραμπί "έστρωσε" τη μπάλα στον Μπρούμα και αυτός έκανε το σουτ με τη μπάλα να φεύγει άουτ.\n8' Γκολ για τον Ολυμπιακό. Ο Φορτούνης έδωσε στο Μπρούμα και αυτός με σουτ από το ύψος της περιοχής έστειλε τη μπάλα στα δίχτυα του Θεοδωρόπουλου για να κάνει το 1-0.\n10' Γκολ για τον Ολυμπιακό. Από λάθος του Βύντρα σε γύρισμα της μπάλας προς τον Θεοδωρόπουλο, ο τεραματοφύλακας της Λαμίας, έδιωξε με υπερπροσπάθεια τη μπάλα, πριν αυτή περάσει τη γραμμή και αυτή, έφτασε στον Φορτούνη ο οποίος με πλασέ, την έστειλε στα δίχτυα για το 2-0.\n14' Νέα ευκαιρία για τον Βαλμπουενά, που έβγαλε τη σέντρα από τα αριστερά, με τον Μπουχαλάκη να πιάνει την κεφαλιά και τη μπάλα να φεύγει άουτ.\n18' Αναγκαστική αλλαγή για τον Ολυμπιακό. Ο Τιάγκο Σίλβα πέρασε στη θέση του Μπα.\n34' Γκολ για τον Ολυμπιακό. Από ωραία σέντρα του Ρέαμπτσιουκ από τα αριστερά, ο Ελ Αραμπί με κεφαλιά, νίκησε τον Θεοδωρόπουλο για να κάνει το 3-0 για τους Πειραιώτες.\n45+1' Λήξη του α' ημιχρόνου\n46' Έναρξη του β' ημιχρόνου\n46' Αλλαγή για τον Ολυμπιακό. Ο Χασάν πέρασε στη θέση του Φορτούνη.\n46' Αλλαγή για τη Λαμία. Ο Χατζηστραβός πέρασε στη θέση του Ρόμανιτς.\n48' Καλή στιγμή για τη Λαμία στο ματς, με τον Παλαβαντισβίλι να πιάνει το σουτ εκτός περιοχής και τη μπάλα να περνά λίγο άουτ.\n52' Ωραία κάθετη του Μπουχαλάκη στον Χασάν που βγήκε στην πλάτη του Τζέιμς, με τον Αιγύπτιο να κάνει το πλασέ και τη μπάλα να περνά άουτ.\n55' Σουτ του Βαλμπουενά εκτός περιοχής, ο Θεοδωρόπουλος έδιωξε τη μπάλα σε κόρνερ.\n56' Αλλαγή για τη Λαμία. Ο Κωστίκα πέρασε στη θέση του Προβυδάκη\n56' Διπλή αλλαγή για τον Ολυμπιακό. Οι Ανδρούτσος και Μασούρας πέρασαν στη θέση των Βαλμπουενά και Μπουχαλάκη.\n58' Ωραία ενέργεια και σουτ του Χατζηστραβού έξω από την περιοχή, μπλόκαρε ο Σα.\n62' Αλλαγή για τον Ολυμπιακό. Ο Ραντζέλοβιτς πέρασε στη θέση του Ελ Αραμπί.\n63' Αλλαγή για τη Λαμία. Ο Μπουλούλης πέρασε στη θέση του Πίτι.\n75' Αλλαγή για τη Λαμία. Ο Σταμούλης πέρασε στη θέση του Μπιάρνασον.\n76' Ο Χασάν βρήκε ωραία τον Ραντζέλοβιτς, με τον Σέρβο να κάνει το πλασέ μέσα από την περιοχή της Λαμίας και τη μπάλα να φεύγει άουτ.\n81' Ο Βύντρα έκανε την κεφαλιά, με τη μπάλα να φεύγει, άουτ, αν και στη συγκεκριμένη περίπτωση ο έμπειρος αμυντικός ήταν σε θέση οφσάιντ.\n90' Δύο τα λεπτά των καθυστερήσεων\n90+2' Λήξη της αναμέτρησης\nΘρίαμβος του Χουρκάτς στο Miami Open\nΆκρως αποτελεσματικός ο Παναθηναϊκός, 3-0, τον ΠΑΟΚ\nΟι 11 κορυφαίοι ελεύθεροι παίκτες στον κόσμο\n«Αγκάλιασε» την 3η θέση ο Προμηθέας\nΜπακασέτας: «Ηξερα πως κάτι χρωστάω στην Εθνική»\nΑπάντηση Χαρδαλιά σε ΣΥΡΙΖΑ: Η κυβέρνηση προχώρησε με ταχύτητα και πλήρη διαφάνεια στη διε...\n«Η κυβέρνηση έχοντας ως πρώτη προτεραιότητα τη Δημόσια Υγεία, προχώρησε με ταχύτητα, αλλά και πλήρη διαφάνεια, στη διενέργεια μειοδοτικού διαγωνισμού για την προμήθεια...\nΑσθενής σεισμική δόνηση 4.5 Ρίχτερ, 14 χιλιόμετρα νότια της Νισύρου\nΚορονοϊός: 1.829 νέα κρούσματα, 841 διασωληνωμένοι, 65 θάνατοι - 57 κρούσματα στη Στερεά Ε...\nΟ Ζίβκοβιτς τον στέλνει Ευρώπη\n«Λύτρωση» στο φινάλε και άλμα Ευρώπης η ΑΕΚ\nΗ αποστολή του ΠΑΣ Λαμία για τον αγώνα της Δευτέρας (19/4) με την ΑΕΛ\nΜεγάλης σπουδαιότητας και βαθμολογικής σημασίας νίκη πέτυχε ο ΠΑΟΚ στο αποψινό ντέρμπι της Τούμπας απέναντι στον Ολυμπιακό, με την... υπογραφή του Σέρβου επιθετικού...\nΑπρίλιος 2021 (1163)


Εθιμοτυπική επίσκεψη του Δ.Σ. της Ι.Ρ.Α. Τρικάλων στον Αντιπεριφερειάρχη Τρικάλων κ. Χρήστο Μιχαλάκη\nΜέλη του Δ.Σ. της Τοπικής Διοίκησης Τρικάλων της Διεθνούς Ένωσης Αστυνομικών (Ι.Ρ.Α.), επισκέφθηκαν εθιμοτυπικά σήμερα και περί ώρα 09.30΄ στο γραφείο του, τον Αντιπεριφερειάρχη Τρικάλων κ. Χρήστο ΜΙΧΑΛΑΚΗ και συζήτησαν μαζί του θέματα που αφορούν την Τοπική μας.\nΑφού τον ευχαριστήσαμε για την στήριξη που παρέχει η Περιφερειακή Ενότητα Τρικάλων και η Περιφέρεια Θεσσαλίας στην Ένωση μας, ο κ. Αντιπεριφερειάρχης ενημερώθηκε για τις δράσεις της Τοπικής μας, τις εκδηλώσεις που έχουν πραγματοποιηθεί και για αυτές που θα πραγματοποιηθούν, αλλά και για την συμμετοχή της Τοπικής μας στον Παγκόσμιο Διαγωνισμό Βίντεο της Ι.Ρ.Α. στην Ολλανδία, όπου η Τοπική μας κατέλαβε την 5η θέση Παγκοσμίως, προβάλλοντας τον Νομό Τρικάλων σε (66) χώρες.\nΑπό τη μεριά του ο κ. Αντιπεριφερειάρχης, τόνισε ότι θα είναι αρωγός στις προσπάθειές μας για εκδηλώσεις και δράσεις προς όφελος του κοινωνικού συνόλου, οι οποίες προβάλλουν το κοινωνικό πρόσωπο του Έλληνα Αστυνομικού και ότι έχουμε την στήριξη, τόσο την δική του, όσο και του Περιφερειάρχη Θεσσαλίας κ. Κων/νου ΑΓΟΡΑΣΤΟΥ για μελλοντικές δράσεις μας.\nΣτο τέλος της επισκέψεώς μας, ο Πρόεδρος μας κ. Αχιλλέας ΜΠΕΓΑΣ, παρέδωσε στον κ. Αντιπεριφερειάρχη ένα κάδρο της Τοπικής μας, το Ετήσιο Ημερολόγιο του Ελληνικού Εθνικού Τμήματος και το περιοδικό «ΔΥΝΑΜΗ» που εκδίδει η Τοπική Διοίκηση Θεσσαλονίκης με αφιέρωμα στον Νομό Τρικάλων και στην Τοπική μας.\nΣε επιστημονικό συνέδριο οικολογίας στην Κρήτη ο Απόστολος Χριστόπουλος\n«Αδειασμα»¨Μπαγιώτη στον Μεριβάκη: Τα έργα που εκτελούνται στην περιοχή είναι έργα της περιφέρειας κι όχι του Δήμου Φαρκαδόνας


All Superior Books: Ίχνη πολύχρωμου μελανιού\nΤα «Ιχνη πολ ύχρωμου μελανιού» χρωματίζουν τις «φωνές» του μυαλού και φωτίζουν τα οπτικά ερεθίσματα. Δίνουν πνοή σε όσα δεν έχουν ξεχαστεί και ψάχνουν τη μορφή τους. Σε όσα είναι μικρά και κουβαλούν απτά νοήματα. Καταγράφουν καθημερινές εικόνες με διαφορετική ματιά. Αυτή του ποιητή, που δεν αρνείται το ρόλο του στο κοινωνικό περιβάλλον.\nΟ ποιητικός λόγος είναι λιτός, απλός, γήινος – αντανάκλαση ενός κόσμου που ζει πριν από εμάς και δείχνει να μας προσπερνά. Ο δημιουργός μεταφέρει στο χαρτί εικόνες τού παρόντος, του παρελθόντος, ίσως και του μέλλοντος, δημιουργώντας ξάστερη θέα.\nΗ ΓΛΩΣΣΑ ΤΗΣ ΨΥΧΗΣ\nΟ Αλέξανδρος Στεργιόπουλος γεννήθηκε στην Αθήνα το 1980.\nΜετά το λύκειο, σπούδασε σε ιδιωτική σχολή αθλητικής δημοσιογραφίας. Έχει εργαστεί σε εφημερίδες, περιοδικά, ραδιοφωνικούς σταθμούς. Συνεχίζει να ασχολείται με το αθλητικό ρεπορτάζ. Παράλληλα, δουλεύει στο χώρο του βιβλίου δημοσιεύοντας βιβλιοκρισίες-βιβλιοπαρουσιάσεις.\nΤα «Ίχνη πολύχρωμου μελανιού» είναι το πρώτο του βιβλίο.\nΑλέξανδρος Στεργιόπουλος: "Ίχνη πολύχρωμου μελανιού"\nISBN 978-960-426-589-3 - σελ. 64 - τιμή 9,00 ευρώ - έκδοση 2010


Η Τράπεζα Πειραιώς αντλεί €600 εκατ. με κουπόνι στο 8,75% - Στα €2,25 δισ. οι προσφορές\nΗ Τράπεζα Πειραιώς αντλεί €600 εκατ. με κουπόνι στο 8,75% – Στα €2,25 δισ. οι προσφορές\nΜε το τελικό κουπόνι να διαμορφώνεται στο 8,75% έκλεισε το βιβλίο προσφορών για τον τίτλο ΑΤ1 της Τράπεζας Πειραιώς. Οι προσφορές ξεπέρασαν τα €2,25 δισ. από περίπου 200 επενδυτές και η τράπεζα άντλησε 600 εκατ. ευρώ, άν και ο αρχικός στόχος της ήταν 300 εκατ. ευρώ.\nΗ έκδοση αυτού του τύπου ομολόγου είναι η πρώτη για ελληνική τράπεζα, και εντάσσεται στο σχέδιο κεφαλαιακής ενίσχυσης της Πειραιώς καθώς και στο πρόγραμμα ελάχιστων απαιτήσεων για ίδια κεφάλαια και επιλέξιμες υποχρεώσεις (MREL).\nΗ διοίκηση της Πειραιώς είχε προαναγγείλει αυτήν την έξοδο στο πλαίσιο του προγράμματος Sunrise, ενώ αξίζει να σημειωθεί πως οι τίτλοι ΑΤ1 είναι ένα “εργαλείο” το οποίο έχει ως βάση την κεφαλαιακή θωράκιση και έχουν πιο υψηλά επιτόκια σε σχέση με τους τίτλους Tier II.\nΠροηγούμενο άρθροΑρχίζει το “EURO 2021” – Η «πιο παράλογη ποδοσφαιρική διοργάνωση της ιστορίας»\nΕπόμενο άρθροΑρνητικά κινήθηκε την Τετάρτη η Wall Street, εν αναμονή των στοιχείων για τον πληθωρισμό στις ΗΠΑ